Javnost čeka obraćanje Cvetkovića, šta se do sada zna? | N1 Srbija 2\nJavnost čeka obraćanje Cvetkovića, šta se do sada zna?\nPrvi rezultati istrage o nestanku Cvetkovića biće poznati za tri do četiri dana, za N1 je potvrdio tužilac Osnovnog tužilaštva iz Vršca Tihomir Knežević. U međuvremenu, novinarska udruženja zahtevaju od državnih organa da objasne gde je on od trenutka pronalaženja boravio, budući da je iskaz dao u svojstvu oštećenog.\nNestao u sredu. Pronađen u petak. Otkad mu se, paradoksalno, gubi svaki trag, do danas popodne, kada ga je ekipa N1 srela u gradu u kom živi, Beloj Crkvi. Ministar policije tvrdi Cvetković je bio na "bezbednom mestu". Iz istrage iznosi samo ono što sme.\n"Na jedno od direktnih pitanja da li je u svemu učestvovao neko iz njegovog privatnog miljea,dakle neko iz njegovog ličnog okruženja, Cvetković rekao "ne", a poligraf je pokazao da to baš nije tačno", naveo je ranije danas ministar Stefanović.\nTo, tvrdi, Stefanović potpuno jasno pokazuje da je u svemu učestvovalo više osoba. Tabloidi bliski vlasti idu i korak dalje. Imaju, pišu, saznanja iz istrage da je, uz pomoć domaćih i stranih faktora, Cvetković, kažu, lažirao svoju otmicu.\nSve detalje o ovom slučaju možete prolitati OVDE\nNovinarska udruženja osuđuju curenje informacija iz istrage u medije. To je, kažu, katastrofalan način komunikacije državnih organa sa građanima.\nSaopštenje NUNS i NDNV: Zahtevamo od nadležnih državnih organa da što pre saopšte javnosti dosadašnje nalaze istrage, bez spinovanja i političke propagande. Pozivamo i Stefana Cvetkovića da se što pre, ako je u mogućnosti, obrati javnosti i saopšti šta mu se dogodilo, gde se nalazio ovih dana i zbog čega se nije oglašavao.\nU nedelju rano ujutru, Cvetković se javio majci koja je, za agenciju Beta, potvrdila da joj je rekao da stiže kući.\n"Pa zašto nije bio dosad? U čemu je problem? To su najjeftinije prevare. Taj čovek mora da se pojavi na televiziji da bismo mi znali. Zašto njega toliko dana drže izvan javnosti", pita novinar Slobodan Stupar.\nDok javnost čeka da novinar objasni svoju verziju, zvanična mu, čini se već sada, ne ide na ruku. Jer suprotno tvrdnjama novinara, ministar policije iznosi detalje istrage da u Cvetkovićem vozilu, osim njegovih, nisu pronađeni tuđi otisci i DNK.\nSporna je, kaže Stefanović, i izjava da su ga izvukli iz kola, jer svedoci tvrde drugačije. Cvetkovićevu verziju da je bio na benzinskoj pumpi i da su ga pratili, demantuju i snimci video nadzora na kojima njegovog auta uopšte i nema.\nKljučni dokazi i dalje se veštače. Zato je Osnovnom javnom tužilaštvu iz Vršca policija dostavila samo deo materijala. DNK analize s lica mesta, iz auta i s ručnog sata, kao i analize poziva - stići će za tri-četiri dana, potvrdio je za N1 tužilac Tihomir Knežević.Tek ti dokazi, kaže, mogu potvrditi priču Cvetkovića ili je dovesti u sumnju.\nTagovi: stefan cvetković , mediji , novinari , NUNS , NDNV , Nebojša Stefanović\nzna se da ga policija cuvala od p(oc)etka na sigurnom\nJoš uvek nismo zaboravili na preskupo gorivo\nDo sada smo čuli da je osujećen pokušaj još jednog državnog udara sa posebno podlim ciljem svrgavanja demokratski samoizabranog suverena. Elem, pokušaj je izveden na prepoznatljiv način delovanja domaćih izdajnika & stranih plaćenika, u ovom slučaju organizovanjem samootmice iz zasede, tako što je 'nestali' izvršio prepad na sebe izvukavši se primenom sile, strgavši sat sa ruke i odvukavši se u nepoznatom pravcu ostavivši upaljena svetla na autu sa otvorenim vratima. Samooteti se potom iznebuha pojavio nedaleko od svoje kuće, naivno verujući da ga neće sustići zaslužena doktorska ruka pravde u vidu poligrafa koji je smesta odštampao rekapitulaciju celog toka zavere od ideje do kraja, tj.uspešnog pronalaženja sumnjivca. Verujemo da bi sve bilo rešeno u roku od dva do dva ipo sata, da je lično vrhovni krenuo u potragu, ali je opravdano bio sprečen smišljanjem strategije za današnju utakmicu koja je jedino zahvaljujući njemu završena našom pobedom.\nAna Brnabić o Srebrenici - lični stav ili državna politika?\nZbog razlika na tržištu, NBS ograničava kurs u menjačnicama\nPočinje skupština Interpola, pitanje Kosova na dnevnom redu\nPre 22 godine prva izborna pobeda opozicije u Srbiji\nDnevnik u 19 (17.11.2018)\nJedna osoba poginula u požaru na Novom Beogradu


Prioritet u Srbiji - Unapređenje energetske efikasnosti - Gradjevinarstvo.rs\n01.12.2017. | RTS\n- Pomoći ćemo Srbiji da odabere tip sistema kojim će unaprediti energetsku efikasnost. Nije reč samo o novcu, važno je ukloniti barijere, podići svest ljudi, pokazati im da je isplativije uložiti u izolaciju zgrade i promeniti prozore nego plaćati visoke račune - rekla je Katarina Merernova iz Direktorata za proširenje Evropske unije.\n- Energetski menadžeri treba da prepoznaju sve kritične crne energetske tačke njihovih opština i gradova ili kompanija, da razvijaju te projekte. Moramo na nivou lokalnih samouprava da uđemo u sistem naplate grejanja prema utrošku - kaže ministar Aleksandar Antić.\n- To mora biti organizovan sistem u kome će se sredstva vrteti u projekte i vraćati u nove projekte - dodao je Antić.\nVladinim programom energetske efikasnosti već je obuhvaćeno 500 zgrada i ustanova širom Srbije. Sa 40 miliona evra kredita Svetske banke biće sanirana još 234 javna objekta.


Plin iz Bugarske potekao prema BiH, vlasti saglasne da moramo praviti zalihe - Akta.ba\nKvar na gasovodu u Bugarskoj otklonjen i da je gas potekao prema Srbiji, odnosno BiH.\n03.11.2021. 13:56 / Izvor: SRNA\nMinistar energije, rudarstva i industrije Federacije BiH Nermin Džindić izjavio je danas u Sarajevu da je kvar na gasovodu u Bugarskoj otklonjen i da je gas potekao prema Srbiji, odnosno BiH.\n"Bio je kvar u Bugarskoj koji se nije mogao brzo riješiti", rekao je Džindić na konferenciji za novinare u Sarajevu, ističući da je 10 minuta prije podneva dobio informaciju od kolega iz Bugarske i Srbije da je kvar otklonjen.\nOn je najavio da će sutra biti održana tematska sjednica Vlade FBiH na kojoj će se govoriti o "Bloku 7" i cijeni električne energije, a da će drugi dio biti u vezi sa aktuelnom situacijom u gasnom sektoru, te da će s tim u vezi biti predloženi zaključci.\nKao jedan od najvažnijih zaključaka on je naveo da "Energoinvest" i "BH Gas" predlože rješenje za skladištenje prirodnog gasa, uključujući i lokaciju.\n"Vidjeli smo da jedan poremećaj na ovom ili bilo kom gasnom toku može napraviti problem ako nemamo neku zalihu za neko određeno vrijeme", konstatovao je Džindić, podsjećajući da odranije postoje određene studije i prijedlozi za skladište gasa, ali da nikada nisu završeni do kraja.\nFederalni ministar energetike dodao je da će biti predloženo da se ubrzaju aktivnosti na projektu južna interkonekcija, te da se poveća nadzor i stepen održavanja na postojećem gasovodu.\n"Dakle, ovaj problem koji se desio u Bugarskoj moguć je bilo kada i na bilo kom drugom mjestu. Šta bi bilo da se desi na potezu od Kladnja do Sarajeva ili od Zvornika do Kladnja", upitao je Džindić.\nOn je dodao da će biti traženo da se preduzmu mjere za hitnu nabavku u vanrednim situacijama.\n"Pronašli smo prije nekoliko dana određene količine, ali po cijeni deset puta višoj od one koju plaćamo", rekao je Džindić i ocijenio da treba imati sporazum za hitnu nabavku koji bi obezbijedio nabavku gasa u sličnim situacijama.\nDžindić smatra da treba odrediti i metodologiju obračuna za razliku između nominovane i povučene cijene gasa, posebno imajući u vidu teškoće u nabavci većih količina u vrijeme krize.\n"Potrebno je da Energoinvest, BH gas i Toplane usaglase način internih ušteda", naveo je Džindić, objasnivši da je to potrebno kako bi cijena za građane ostala nepromijenjena u vrijeme kad cijena gasa na tržištu raste.


Evropska festivalska asocijacija nagradila Podgorica film festival | Analitika - Informativni Portal\nEvropska festivalska asocijacija nagradila Podgorica film festival\nPodgorica film festival i ove godine je dobitnik EFFE (Europe For Festivals Festivals For Europe) oznake za 2019/2020. godinu, što je evropska oznaka izvrsnosti za festivale.\nObjavljeno: 15. 04. 2019 - 12:42\nOvu oznaku inicirala je Evropska festivalska asocijacija (European Festivals Association),podržana od strane Evropske komisije i Parlamenta. Žiri je program PFF-a opisao kao „veoma značajan na lokalnom, međunarodnom i internacionalnom nivou“. Ističe se dosadašnji angažman PFF u području umjetničkog djelovanja, uključivanje lokalne zajednice u njegove aktivnosti, kao i međunarodno/evropski angažman festivala, posebno imajući u vidu budžet ove kulturne manifestacije i njegovu raspodjelu.\nDesetine nacionalnih stručnjaka koje su angažovali nacionalni centri EFF-e projekta, pregledali su i ocijenili prijave i proslijedili svoje procjene međunarodnom žiriju. Inovativni pristup i potezi kojima se “osvježava” festivalski identitet neke su od jakih osobina kojima je međunarodni žiri poklonio najviše pažnje.\n„Od velikog značaja nam je to što smo dosadašnjim angažmanom Podgorica film festivala zavrijedili produžetak saradnje sa evropskim institucijama čiji kriterijumi izdvajaju festivale od značaja, i nagrađuju ih ovom etiketom. Pri apliciranju je potrebno je ispuniti brojne zahtjeve koji su uglavnom orijentisani na kvalitet programa i inovativne pristupe međunarodnom i internacionalom angažmanu, sa akcentom na uključivanje lokalne zajednice u njegove aktivnosti“, navode organizatori PFF-a.\nČelni ljudi festivala se nadaju da će, zbog uspjeha koji Festival postiže kod publike, ove godine zavrijediti veću podršku partnera i time unaprijediti aktivnosti čiji je značaj prepoznat u evropskim okvirima. Ističu i da je Festival dobra prilika kako za upoznavanje sa drugim, nerijetko udaljenim kulturama, tako i za razmjenu iskustava i povezivanje sa filmskim profesionalcima iz drugih zemalja.\n„S velikim entuzijazmom pripremamo novo izdanje Podgorica film festivala koji će se održati u periodu od 5-9. decembra ove godine“, navode organizatori PFF-a.\nTagovi: Podgorica film festival Evropska festivalska asocijacija effe oznaka


Hotel koji morate posetiti: InterContinental Ljubljana otvorio vrata za goste | Lifestyle | Promo\nHotel koji morate posetiti: InterContinental Ljubljana otvorio vrata za goste 0 Podeli PODELI TWEET POŠALJI E-MAIL\nHotel koji morate posetiti: InterContinental Ljubljana otvorio vrata za goste\nPosle samo 18 meseci gradnje, hotel "InterContinental Ljubljana" primio je prve goste. Bio je to povod da „Delta Holding“ organizuje posetu novinara iz regiona ovom luskuznom zdanju i prvu konferenciju za novinare u novosagrađenom ...\nU moderno opremljenoj sali "Emona" prezentaciji su prisustvovali predstavnici medija iz Srbije, Hrvatske i Slovenije.\n"Naš motiv da baš u Ljubljani izgradimo hotel bio je to što u ovaj grad dolazi sve više stranaca i poslovnog sveta, a do sada nije postojao hotel sa pet zvezdica kao što je „InterContinental“. Nije nam uvek bilo lako i mnogi nisu verovali u ono što radimo, ali danas ih sve demantujemo. Mnogo nam je značila i velika podrška grada i gradonačelni ka Zorana Jankovića", izjavio je potpredsednik „Delta Holdin ga“ i regionalni generalni direktor IHG Živorad Vasić.\n"Ponosni smo što smo u hotelu zaposlili mlade ljude koji su tek završili školu i što, poštujući svoje kolege u ovom biznisu, nismo preuzimali kadrove iz drugih hotela. Siguran sam da ćemo i u ovom poslu biti lideri i da ćemo podstaći druge hotele da se renoviraju i usavršavaju svoju uslugu", dodao je Vasić.\nHotel "InterContinental Ljubljana" nalazi se u samom centru slovenačke prestonice, u neposrednoj blizini poslovnog centra, parka Tivoli, a od starog dela grada udaljen je deset minuta hoda. Ovo zdanje odiše luksuzom, kao što i priliči hotelu najviše klase, a investitori kažu da se prestiž krije u detaljima. Svaki predmet, svaka tkanina, pažljivo su odabrani kako bi ispričali svoju priču, pa se u svim prostorima zapravo kriju detalji Ljubljane: bogati tepisi predstavljaju ap straktne linije reke Ljubljanice; umetnička dela u svim sobama su štampana na staklenim ogledalima i prikazuju grafike gradskih znamenitosti.\nSvetski poznati kulinar na svakih nekoliko meseci menja meni i prilagođava ga sezonskoj ponudi i ukusima.\nU izgradnju ovog hotela "Delta Holding" je uložio oko 50 miliona evra. "InterContinental Ljubljana" predstavlja samo korak u regionalnom širenju ove kompanije, koja je već započela projekte u Bosni i Hercegovini i Bugarskoj, a najavljuje izlazak i na tržišta Hrvatske i Albanije.


Formira se zajednički granični prelaz u Tabanovcima: Vozovi brže preko srpsko – makedonske granice - Železnice Srbije ad\nFormira se zajednički granični prelaz u Tabanovcima: Vozovi brže preko srpsko – makedonske granice\nSrbija i Makedonija potpisale su danas u Beogradu pet protokola kojima se omogućava uspostavljanje zajedničke stanice u Tabanovcima, što će značajno skratiti vreme putovanja železnicom i carinske procedure na granici dve zemlje.\nUspostavljanje zajedničke stanice (one stop shop) za obe zemlje skratiće prelaz putničkih vozova u proseku za 30 minuta, a značjano će biti ubrzana i procedura carinjenja robe, jer će se vozovi samo jednom zaustavljati. Naime, umesto dosadašnje dve granične ispostave, u Preševu i Tabanovcima, predviđeno je uspostavljanje jedinstvene stanice na makedonskoj teritoriji, u kojoj će biti smeštene sve granične službe dve države.\nProtokoli su potpisani između nadležnih institucija Srbije i Makedonije i regulišu saradnju graničnih policija, carinskih, fitosanitarnih i veterinarskih organa, kao i organizaciju železničkog saobraćaja na graničnoj pruzi u zajedničkoj graničnoj stanici Tabanovce.\nPotpisivanje protokola o uspostavljanju zajedničkog železničkog prelaza između na srpsko-makedonskoj granici deo je aktivnosti koje su premijeri Zapadnog Balkana definisali avgusta 2015. godine u Beču, u cilju bržeg i efikasnijeg infrastrukturnog povezivanja u regionu.\n(Izvor: sajt Ministarstva građevinarstva, saobraćaja i infrastrukture Republike Srbije)


Art magazin - Izložba slika Danijela Babića\nBAČKA PALANKA. U Galeriji Kulturnog centra Bačka Palanka 13. februara 2015. biće otvorena izložba novosadskog slikara Danijela Babića (1967, Očauš, BiH). Završio je srednju školu za grafički dizajn "Bogdan Šuput" u Novom Sadu. Diplomirao na Višoj školi za likovne i primenjene umetnosti u Beogradu i na Akademiji umetnosti u Novom Sadu, odsek slikarstvo.\nUčestvovao je na većem broju kolektivnih izložbi u zemlji i inostranstvu.\nDobitnik je specijalne nagrade za slikarstvo na 6. Međunarodnom bijenalu umetnosti minijature, Gornji Milanovac 2000. godine, Priznanja Art magazina za uspešno predstavljanje u 2003. godini, kao i Priznanja Art magazina za najbolju izložbu u 2011. godini (izložba "Re-creation", Likovni salon Kulturnog centra Novog Sada).


16.02.2007., 21:19 #1\nProdaja struje dogovorena sa premijerom Albanije Berišom\nGodinu dana nakon što je istupio iz kompanije EFT, u kojoj je poslovao sa Vukom Hamovićem, Vojin Lazarević vratio starim poslovima. Samo dve nedelje po dobijanju licence za trgovinu strujom njegov „Rudnap“ ugovorio je prvi posao. Snabdevanje strujom Albanije, tvrdi dobro obavešteni izvor „Blica“, Lazarević je dogovorio u direktnom susretu sa premijerom Salijem Berišom.\nPrema pisanju štampe u Tirani, Albanska nacionalna elektroprivredna korporacija (KEŠ) prestala je da uvozi struju iz Italije i uspostavila saradnju sa „Rudnapom“ koji je, navodno, ponudio za sedam evra nižu cenu. Izvor „Blica“, međutim, tvrdi da je razlika u ceni neuporedivo manja, te da Lazarević iz posla nije izbacio samo Italijane, već još nekoliko velikih trgovaca strujom iz regiona.\nIako albanska štampa tvrdi da je o prekidu uvoza struje iz Italije odlučila specijalna komisija KEŠ-a, izvor „Blica“ veruje da je saradnja sa „Rudnapom“ dogovorena tokom sastanka Vojina Lazarevića i albanskog premijera Salija Beriše pre dve nedelje u Tirani.\nTeška energetska situacija u Albaniji traje već duže vreme, a poslednjih meseci restrikcije su trajale i po desetak i više časova. Iako su restrikcije nedavno ukinute, vlast uoči lokalnih izbora želi da obezbedi urednije snabdevanje. A budući da u regionu višak struje trenutno ima samo Bosna, gde Lazarević ima jake veze, Beriša je rešenje potražio u saradnji sa „Rudnapom“.\nDa li će i u kojoj meri „Rudnap“ postati ozbiljan igrač na tržištu električne energije pokazaće vreme. Tek, izvor „Blica“ tvrdi da Lazarević nastupa vrlo vešto, koristeći iskustvo i kontakte koje je stekao godinama radeći sa Hamovićem.\nSad je i matici saljemo...\nDoduse ovima za neku kintu...


Technologica nova punopravna članica Klastera – ICT Cluster Central Serbia\nTechnologica nova punopravna članica Klastera\nKompanija Technologica iz Beograda postala deo IKT klastera Centralne Srbije\nVeliko nam je zadovoljstvo da predstavimo našu novu članicu, kompaniju Technologica iz Beograda, koja je prepoznala značaj delovanja kroz asocijaciju kao što je naša i to kroz punopravno članstvo. Iako iz Beograda, kompanija je prepoznala rad IKT klastera Centralne Srbije iz Kragujevca i želela je da postane deo razvoja Centralne Srbije u smislu promocije i stvaranja povoljnog ambijenta za razvoj IT-a. Pripajanje kragujevačkom IT klasteru, sa druge strane, ima i logičan sled koji se ogleda u bliskoj saradnji IKT klastera Centralne Srbije i Bugarskog IT klastera iz Sofije (čija je članica upravo matična firma Technologica iz Sofije) koja se ogleda u aktivnom zajedničkom delovanju u okviru Balkan and Black Sea ICT Clusters mreže (BBSICTCN).\nKao ćerka firme Technologica iz Sofije, Tehnologika d.o.o. Beograd se bavi distribucijom softvera za upravljanje CNC i CMM mašinama, Autodesk softveri, odnosno, bivši Delcam (PowerMill, FeatureCAM, PowerShape, PowerInspect i ArtCAM). Takođe, bave se i distribucijom CREAFORM 3d skenera za rezervni inženjering i kontrolu kvalteta i distribucijom STRATASYS 3d štampača, koji zastupaju dve različite tehnologije PolyJet i FDM.\nPored novih tehnologija i 3d rešenja, Tehnologika d.o.o. Beograd se bavi i distribucijom svog vlastitog HR softvera za upravljanje ljudskim resursima. Zastupaju softverski paket HeRMeS i lideri su u regionu sa preko 100 zadovoljnih korisnika u zemlji i regionu.


Utvrđivanje količine novca, a pre svega njegovog izvora i načina na koji ga političke partije troše u izbornim kampanjama, jedno je od ključnih pitanja demokratije na početku 21. veka, ocenjuju stručnjaci.\nMarčin Valecki (Marcin Walecki) je kao konsultant programa koje je finansirala Vlada SAD, bio posmatrač na izborima u Azerbejdžanu, Bosni i Hercegovini, Gruziji, Iraku, Kosovu, Rumuniji, Rusiji i Ukrajini. Po njegovom mišljenju utvrđivanje tragova novca važno je iz nekoliko razloga. Najpre, jer kriminalne organizacije i interesne grupe teže da na nedopustiv način utiču na ishod izbora. Drugo, 99 odsto građana ne mogu sebi da priušte da budu kandidati na izborima zbog sve većih troškova. Na kraju, političke kampanje sve više liče na "trku u naoružanju" tokom koje svaki kandidat nastoji da potroši više novca od svog takmaca.\n"Sve ovo navodi me na zaključak da dok smo govorili o slobodnim i fer izborima u 20 veku, sada u nastojanju da se obezbede transparentni, kredibilni i odgovorni izbori, ne može se izbeći debata o novcu, koji igra sve značajniju ulogu u politici", kazao je Valecki.\nTo pitanje je još važnije nakon izbora jer pojedinci i interesne grupe koji su finansirali određene kandidate tokom kampanje, očekuju da dobiju uloženo natrag, tako što će im kroz zakone koje usvajaju novoizabrane institucije biti omogućene razne povlastice u biznisu.\nOrganizacija izbora na teritorijama koje su pod upravom Ujedinjenih nacija je poseban izazov. Mazlum Baraliju, član Centralne izborne komisije Kosova, jedan je od učesnika konferencije u Vašingtonu "Svaki glas se računa". Ovu pokrajinu koja je pod upravom Misije Ujedinjenih nacija (UNMIK), ove godine očekuju lokalni i nacionalni izbori. Pre toga, prema planu posrednika UN Martija Ahtisarija, Skupština Kosova treba da usvoji set izbornih zakona.\n"Mi se suočavamo sa mnogo specifičnih pitanja i izazova imajući u vidu Ahtisarijev plan, koji podrazumeva i stvaranje novih opština. Dakle, očekuje nas mnogo posla počev od pripreme zakona do sprovođenja demokratskih i transparentnih izbora na Kosovu", ističe Baraliu.\nKada je reč o ulozi novca, Marčin Valecki kaže da je sreo dosta političara koji misle samo kako da se obogate. On međutim smatra da ima razloga i za optimizam zbog sve aktivnije uloge javnosti.\n"Mislim da se standardi menjaju i političari moraju da imaju u vidu da živimo u 21. veku, da im nije dozvoljeno da čine ono što su mogli da rade u 19. ili 20. veku. Očekivanja građana su velika i oni traže odgovornost političara za njihovo ispunjenje", naglašava Valecki.\nPrema istraživanju Transparensi international, političke partije su najkorumpiranije institucije u demokratijama. Međutim, po mišljenju Valeckog osim sve aktivnije uloge javnosti, ohrabruje i sve veća moć koju dobijaju izborna tela. To potvrđuje i sve učestalije istrage u Evropi slučajeva nezakonitog finansiranja izbornih kampanja.\n"Ne bih želeo da navodim imenima predsednika država ili vlada, ali to što su radili pre 10-15. godina, sada svakako ne bi mogli. U Nemačkoj čak i kancelar prema novom zakonodavstvu može biti krivično gonjen u slučaju finansijskih zloupotreba tokom kampanje. Slično je i u Britaniji gde izborne komisije imaju zapravo veća ovlašćenja u istrazi finansijskih manipulacija u izbornom procesu nego policija u procesuiranju ubistava. Vidimo da neki režimi to veoma ozbiljno uzimaju u obzir ", kaže Valecki.\nProcenjuje se da u trećini zemalja koje se smatraju demokratskim, ne postoje zakoni koji regulišu finansiranje izbornih kampanja, druga trećina ima samo osnovne akte, dok je poslednja trećina formalno usvojila pomenute zakone ali ih ne primenjuje u praksi. Procenjuje se da će se situacija ipak promeniti u narednih 10-tak godina kao rezultat antikorupcijskih sporazuma u okviru Saveta Evrope, Ujedinjenih nacija i Afričkog kongresa. Međutim, po rečima Marčina Valeckog, vlasti u pojedinim zemljama Istočne Evrope i Centralne Azije nastoje da iskoriste zakone o finasniranju izbora za zastrašivanje i slamanje opozicije.


Konferencija za medije DS Leskovac: SNS koristi javne resurse u kampanji - Dnevnik Juga\nPočetna / POLITIKA / Konferencija za medije DS Leskovac: SNS koristi javne resurse u kampanji\nKonferencija za medije DS Leskovac: SNS koristi javne resurse u kampanji\nSrdjan Stamenkovic 22/03/2016\tPOLITIKA Ostavi komentar\nNa konferenciji za medije Gradskog odbora Demokratske stranke u Leskovcu o tou kampanje govorio je poslanički kandidat Srdjan Djokić.\nDemokratska stranka oštro je reagovala na postavljanje svetlećih reklama SNS na banderama u glavnoj leskovačkoj ulici.\n— Srpska napredna stranka zloupotrebljava javna preduzeća u predizbornoj kampanji. Oni su priključili svoje bilborde na uličnu rasvetu koju plaćaju svi gradjani Leskovca, a mi mislimo da je to velika zloupotreba. Gradjani Leskovca nisu toliko bogati da bi mogli nekome da plaćaju kampanju bilo koje stranke. Elektrodistribucija je mogla tu mogućnost da ponudi na tenderu pa bi se možda javio neko ko bi to više platio i od toga bi i grad imao koristi. Druga tema je javno preduzeće Vodovod koje je delilo jedan poziv gradjanima Leskovca da će od 1. marta do 1. maja biti akcija u kojoj će priključak na vodu koštati 18.000 dinara i to na više rata, a to je sve kako je napisano sa popustom. Mi se pitamo šta je sa onim ljudima koji su već platili i da li to znači da su oni prevareni, kao na primer gradjani Badinca koji su platili priključak a do danas nisu dobili priključak na vodovodnu mrežu – rekao je na konferenciji za medije Srdjan Djokić, poslanički kandidat na list „Za Pravednu Srbiju“.\nNa konferenciji za medije je najvljano da će u narednih nekoliko dana gradjanima biti predstavljen program koalicije oko Demokratske stranke za lokalne izbore u Leskovcu.\nPrethodni Završeni radovi na Postrojenju za preradu vode u Bogojevcu\nSledeći Čitaoci – reporteri: RAZGLEDNICA (lepša strana Leskovca)\nČlanovi opštinskog odbora SPS-a Bojnik, danas su svojim sugrađanima delili propagandni materijal i razgovarali sa …


Beta 9. marta 2021. 14:00\nUnapredjenje zaštite ljudskih prava, demokratsko i inkluzivno društvo, zagarantovana sloboda medija i govora, kao i snažno i nezavisno sudstvo, moraju ostati prioriteti vlade Srbije i njenih partnera, uprkos teškoćama koje sa sobom nosi pandemija korona virusa, istaknuto je na današnjem drugom sastanku Upravnog odbora zajedničkog programa EU i Saveta Evrope.\nDruga faza programa „Horizontal Facility za Zapadni Balkan i Tursku 2019-2022“ nastaviće da se bavi problemima u ovim oblastima, prilagodjavajući se trenutnoj epidemiološkoj situaciji, saopšteno je danas.\n„Horizontal Facility II“ zajednička je inicijativa Evropske unije i Saveta Evrope, osnovana sa ciljem pružanja podrške Zapadnom Balkanu i Turskoj u uskladjivanju sa evropskim standardima.\nŠef Misije Saveta Evrope u Beogradu Tobijas Flesenkemper je zahvalio „institucijama Srbije i Evropskoj uniji na izvanrednoj saradnji“ tokom godina.\n„Kancelarija Saveta Evrope u Beogradu 2021. obeležava 20 godina rada. Zahvaljujući snažnim partnerstvima koja smo izgradili tokom dve decenije, uspeli smo da ostvarimo značajne rezultate i tokom prošle godine, uprkos izazovnim okolnostima“, rekao je Flesenkemper.\nMinistarka za evropske integracije Srbije, Jadranka Joksimović je rekla da reforma u oblasti vladavine prava predstavlja jedno od najvažnijih pitanja za Srbiju i njene gradjane.\n„Program podrške Saveta Evrope i Evropske unije obezbedjuje suštinsku ekspertizu neophodnu za reformu pravosudja i vladavinu prava, borbu protiv trgovine ljudima i diskriminacije, zaštitu osetljivih grupa, kao i za visoke standarde u oblasti slobode medija i govora“, naglasila je Joksimović.\nŠef Delegacije Evropske unije u Srbiji, Sem Fabrici je istakao da su jačanje vladavine prava i zaštita ljudskih prava prioritet za bolji život gradjana Srbije.\n„Evropska unija saradjuje sa svim relevantnim akterima u Srbiji i medjunarodnim partnerima. Saradnja sa Savetom Evrope izuzetno je važna, posebno kroz program ‘Horizontal Facility’, kako bi se pomoglo u izradi boljeg zakonodavstva, obučilo više pripadnika organa reda, tužilaca i sudija, ali i obezbedila bolja zaštita žrtava zločina“, rekao je ambasador Fabrici.\n„Fleksibilnost programa ‘Horizontal Facility’ omogućila je konkretne mere prilagodjavanja, preduzete uz poštovanje glavnog cilja, a to je pružanje podrške vlastima u obezbedjivanju bolje zaštite prava gradjana Srbije, u skladu sa evropskim standardima, a posebno u ovim izazovnim vremenima“, zaključila je ona.\n„Mir medju ljudima, dijalog, ljudska prava i nova solidarnost su jedino čime iz globalne pandemije možemo izaći, sa više saosećanja i humanosti, a manje nepravde i nejednakosti. To dugujemo generacijama koje dolaze posle nas“, rekla je ona.\nPomoćnica ministarke pravde Srbije Jelena Deretić rekla je da se program ‘Horizontal Facility’ bavi nedostacima pravosudja u Srbiji u sferi etike i integriteta i „nudi nesumnjivu podršku u procesu jačanja vladavine prava i stvara čvrst temelj u daljem jačanju efikasnosti zakonodavnih okvira Srbije“.


Klub dizača tegova Bosna Sarajevo proglašen za najuspješniji klub u Kantonu Sarajevo u 2019. – Sport Centar Klub dizača tegova Bosna Sarajevo proglašen za najuspješniji klub u Kantonu Sarajevo u 2019. – Sport Centar\nU Domu mladih u Sarajevu na Skenderiji u organizaciji Sportskog saveza Kantona Sarajevo održan je izbor najuspješnijih sportista i sportskih ekipa Kantona Sarajevo za 2019. godinu.\nU veoma jakoj konkurenciji sportskih klubova, Klub dizača tegova Bosna je osvojila naslov najuspješnije sportske ekipe za 2019. godinu. Ovaj klub je ostvario vrhunske rezultate, kako na domaćim, tako i na Međunarodnim takmičenjima. Klub dizača tegova Bosna je sedmorostruki ekipni prvak Bosne i Hercegovine u svim starosnim kategorijama, osvajač ligaškog prvenstva, Kupa BiH, Međunarodni turnir “Andrija Maleć” i tri Međunarodna turnira. U 2019. godini KDT Bosna je osvojila preko 100 medalja, dva takmičara ovog kluba za 2019. godinu su proglašena za sportske perspektivu Kantona Sarajevo do 17 godina, a jedan je proglašen za sportsku perspektivu BiH u dizanju tegova. KDT Bosna u svojim redovima ima reprenzetativaca BiH u svim kategorijama.\n“Veoma sam sretan i ponosan na svoj klub, Klub dizača tegova Bosna Sarajevo, svoje sportiste i njihove roditelje, klub je dokazao svojim rezultatima da je jedan od najboljih klubova u Bosni i Herecegovini i najbolji na Kantonu Sarajevo u 2019. godini. Naš klub ima najviše reprezentativaca Bosne i Hercegovine i to me čini još ponosnijim.\nPuno hvala Savezu dizača tegova Bosne i Hercegovine i našem generalnom sekretaru Nedimu Mašiću i svima onima koji su na bilo koji način uspjeli da nam koliko toliko pomognu da uspijemo da budemo najbolji.”\nO očekivanjima za ovu godinu, Omerović kaže:\n“Uz novčanu pomoč Države Bosne i Hercegovine, Federalnog ministarstva kulture i sporta, Opštine Centar i svih onih koji su u mogućnosti da nam pomognu na bilo koji način, nadam se da ćemo i u 2020. godini ostati na istom nivou i ostvariti još bolje rezultate“, riječi su alfe i omege Kluba dizača tegova Bosna Sarajevo, trenera ovog kluba i selektora reprezentacije Bosne i Hercegovine, Namika Omerovića.\nKlub dizača tegova “Bosna” Sarajevo treća na turniru u Vukovaru\nAutor: Jasminka Nimanović, maj 6, 2019


Nove mogućnosti za razvoj filantropije - Mingl\nBeograd, 4. novembar 2021 – Globalna pandemija donela je novu realnost i brojne izazove za sve segmente društva. U takvim okolnostima, ključno pitanje je kako inspirisati kompanije i građane na strateška davanja za opšte dobro.\nOdgovor je u novim vidovima saradnje i kanalima komunikacije, korišćenju novih tehnologija, unapređenju ambijenta za davanja za opšte dobro u Srbiji, digitalizaciji filantropije kroz prizmu novih mogućnosti za pokretanje i sprovođenje filantropskih inicijativa, istaknuto je na Nacionalnoj konferenciji o filantropiji: Nova realnost – nove mogućnosti, koju organizuje Trag fondacija, uz podršku Američke agencije za međunarodni razvoj (USAID), u okviru Projekta za unapređenje okvira za davanje.\nVeoma je važno da se u društvu razvija svest o značaju međusobne pomoći i davanja za opšte dobro. U kriznim vremenima, ljudi su spremniji da učestvuju u humanitarnim akcijama, ali je važno da je solidarnost prisutna uvek. Vlada Republike Srbije je spremna da da doprinos stvaranju povoljnijeg okruženja za razvoj filantropije, čiji je značaj još jednom potvrđen tokom pandemije COVID-19, rekao je na otvaranju konferencije Mirko Janić, državni sekretar u Ministarstvu za rad, zapošljavanje, boračka i socijalna pitanja.\nU svom obraćanju učesnicima Šenli Pinčoti, direktorka Kancelarije za demokratski i ekonomski razvoj, USAID Srbija, poručila je: USAID je ponosan na sve uspehe postignute u protekle tri i po godine u partnerstvu sa Koalicijom za dobročinstvo, koju predvodi Fondacija Ana i Vlade Divac. Zajedničkim snagama smo ustanovili Nacionalni dan davanja, uticali na povećanje neoporezivog iznosa studentskih stipendija i pojednostavljivanje procesa onlajn grupnog finansiranja, kao i podigli svest građana i predstavnika privatnog sektora o važnosti davanja za opšte dobro. …Srbija je u 2021. godini zabeležila skok sa 129. na 48. poziciju na Svetskom indeksu davanja.\nBiljana Dakić Đorđević, izvršna direktorka Trag fondacije ukazala je na značaj daljeg razvoja filantropije. Istraživanja javnog mnjenja o filantropiji u Srbiji pokazuju da su građani spremniji da daju više za opšte dobro i da volontiraju, dok kompanije sve više pokazuju interesovanje za pokretanje filantropskih inicijativa. Takođe, povećava se broj lokalnih humanitarnih fondacija. To nam ukazuje na to da postoji veliki broj humanih ljudi i da je potrebno konstantno unapređivati okruženje za dalji razvoj filantropije, kako kroz zakonodavni okvir, tako i kroz nove modele i alate koje omogućavaju savremene tehnologije.\nTokom drugog dana konferencije, 5. novembra, učesnici će imati priliku da se upoznaju sa rezultatima kampanje Spasimo hranu, spasimo humanost i inicijativom za ukidanje PDV-a na donacije hrane pred istekom roka trajanja. Takođe, razgovaraće se o i novim modelima za podsticanje lokalne filantropije, a biće predstavljena i publikacija Ka finansijskoj održivosti organizacija civilnog društva u Srbiji - modeli zadužbinskog i rezervnog fonda.


Ima li razloga za strah od preparata za zaprašivanje komaraca - Izazov\nRadio-televizija Srbije\t 24. juna 2021. 17:28\n"Sve je bezbedno, ti preparati su na bazi pirotroida, što su hemijska jedinjenja koja deluju na nervni sistem insekata. Tako da ovim putem apelujemo na pčelare da u terminima našeg suzbijanja odraslih formi komaraca zatvore svoje pčele kako ne bi došlo do uginuća. Za sve ostale sisare – čoveka, životinje kao i ptice je potpuno bezbedno i naši sugrađani mogu da se opuste", objašnjava Rajkovićeva.\nSavetuje građane da ukoliko im smeta miris preparata, da se udalje od mesta gde se tretman sprovodi i da zatvore prozore.\n"Jedino što građanima može da se desi je da im iritira disajne puteve, ali potpuno je bezbedno za njihovo zdravlje", poručuje Rajkovićeva.\nIstiče da svakodnevni napadi na ekipe JKP "Gradska čistoća" onemogućavaju akciju suzbijanje odraslih formi komaraca.\n"Svakodnevno imamo napade na naše ekipe – kamenovanje, verbalno uznemiravanje, bacanje na naše haube. Pre dve večeri smo imali pretnju pištoljem i pretnju da neće izaći živi iz ulice ukoliko se vrate i nastave svoju akciju. Sinoć se ponovo desio napad na naše vozilo – kamenovano je vozilo, uznemiravana je naša ekipa, pa se one vraćaju u Trebovićku 16 i ne mogu da nastave svoju akciju", ističe Rajkovićeva.\nObjašnjava da ekipe preduzeća ne radi ništa loše već da tretmanom komaraca olakšavaju Beograđanima suživot sa ovim dvokrilcima.


Oni nisu plaćali porez: U blokadi Đurić, Bogićević, Pink...\nProšle nedelje je Poreska uprava, po nalogu ministra finansija Mlađana Dinkića, blokirala račune svih kompanija koje imaju dug za porez, a nisu prihvatile da sa poreznicima naprave ugovor o reprogramu starog duga. Među njima su i kompanije „Zekstra“ (Dragan Đurić), „Farmakom“ (Miroslav Bogićević), „Interkop“, ali i KK Partizan, FK Vojvodina, FK Smederevo...\nU najavljenom pooštravanju finansijske discipline prvi su se, kako saznaje „Blic“, našli oni čije su firme bile aktivne, a koji su godinama, već tradicionalno, na listi najvećih poreskih dužnika. Kako nam je potvrđeno, blokade računa nisu izvršene preko noći. Poreznici su od ministra finansija dobili nalog da prvo pokušaju da sa vlasnicima brojnih kompanija koje duguju za porez (svako deveto sa liste najvećih poreskih dužnika je aktivno) prvo ponude mogućnost da zaostali porez plate na rate u naredne dve godine.\nOva mogućnost odavno je, inače, predviđena, ali se do sada baš i nije primenjivala. Uslov za ostvarivanje prava na reprogram ima kompanija koja poreznicima da adekvatne garancije i redovno izmiruje sve aktuelne poreske obaveze. U slučaju da sa obavezama kasni, zakon predviđa raskid ugovora o reprogramiranju i blokadu računa do namirenja zaostalih obaveza.\n- Poreznici su u prethodnom periodu kontaktirali sve one koji duguju za porez, a rade. Mnogi od njih ozbiljno su shvatile ponudu Poreske uprave za potpisivanje ugovora o reprogramu. Cilj je da se u što kraćem roku svi dugovi namire - kaže izvor „Blica“.\nTako je, recimo, prošle nedelje, nakon blokade računa, ugovor o reprogramu potpisao „Pink“. Dug FK Partizan od 612 miliona dinara je u mirovanju, a obaveze prema državi namiruju na vreme. Slično je i sa FK Crvena zvezda koja duguje 373 miliona dinara, kao i sa KK Crvena zvezda. U programu reprograma je, recimo, i Medicinski fakultet u Nišu koji je sa preko 300 miliona dinara jedan od rekordera među državnim firmama koje duguju.\nUskoro će, sudeći prema najavama iz Vlade, slično proći i sve lokalne samouprave koje na vreme ne izmiruju obaveze. Vlada je, kako saznajemo, u petak, na zahtev ministra finansija, donela odluku da se svim lokalnim samoupravama koje ne izmiruju obaveze, ponudi reprogram dugova, uz izmirivanje novih obaveza.\n- Sve lokalne samouprave koje imaju dugovanja imaće mogućnost da sa Poreskom upravom naprave ugovor o reprogramiranju obaveza. Prema zakonu, dužne su da za to polože garanciju. U ovom slučaju, moguće je da se kao garancija predloži budžet lokalne samouprave ili transferi koje dobija iz republičke kase. Lokalne samouprave će, u tom smislu, morati da vode računa o svim institucijama čiji su osnivači, jer će se i u tom slučaju ići na blokadu računa opštine ili grada - objašnjava izvor „Blica“ i dodaje da svi oni koji nisu u prilici da polože garancije za reprogram moraju da pokrenu proces reorganizacije ili stečaj.\nSličan nalog je ministar Dinkić dao i kada su u pitanju građani koji duguju za porez. Njihova imena su tajna, jer je, po zahtevu poverenika Rodoljuba Šabića, zabranjeno da Poreska uprava objavljuju spiskove dužnika.\nDug za porez\nUgovor o reprogramu\nPožar u hotelu „Putnik“ podmetnut\nPožar u novosadskom hotelu „Putnik“, u kojem je preksinoć poginulo troje ljudi, prema prvim pretpostavkama policije najverovatnije je podmetnut kao upozorenje Zemuncu Milanu Nerandžiću zvanom Limun, zakupcu kazina „Meridijan“ koji se nalazi na prvom spratu hotela, saznaje „Blic“.\nUdovice vođa zemunskog klana ostaju bez placa\nBeograd - Posle privremenog oduzimanja dela kuće koji pripada Miloradu Ulemeku Legiji, i udovice pokojnih vođa zemunskog klana Dušana Spasojevića Šiptara i Mileta Lukovića Kuma uskoro bi mogle da ostanu bez placa u Šilerovoj ulici, saznaje „Blic”.\nLaušević na slobodi ako ga izruče Srbiji\nŽarko Laušević (49) mogao bi u Srbiju uskoro da doputuje kao slobodan čovek ukoliko Sjedinjene Države odluče da ga izruče našoj zemlji. Takav rasplet događaja omogućava zahtev koji je, saznaje „Blic”, Slobodan Radovanović, srpski glavni tužilac, podneo Vrhovnom sudu Srbije.


Mastercard SME CEE Monitor: U Srbiji tržišni uslovi najveći izazov za razvoj MSP - Bizlife.rs\nMastercard SME CEE Monitor: U Srbiji tržišni uslovi najveći izazov za razvoj MSP\n12:28 Beograd, 11/02/2019\nTrećina malih i srednjih preduzeća (MSP) u Centralnoj i Istočnoj Evropi omogućili su plaćanja karticom kao odgovor na zahteve potrošača, dok 18 odsto njih vidi prihvatanje kartica kao priliku da njihova preduzeća prate moderne tehnološke trendove. To su rezultati istraživanja kompanije Mastercard o MSP sektoru u Centralnoj i Istočnoj Evropi (CIE), koje je takođe otkrilo da, uprkos činjenici da informacione i komunikacione tehnologije (ICT) su relevantne i očekuje se da će imati sve veći uticaj na društvo, MSP većinom i dalje posluju u tradicionalnim oblastima.\nČetvrtina preduzeća posluje u segmentu maloprodaje, u uslužnom sektoru (16,5%) i proizvodnje (11,8%) Situacija u Srbiji je slična kao i u zemljama u širem regionu, s obzirom na to da 29,5% lokalnih MSP posluje u maloprodaji, 22% u proizvodnji i 20,5% u uslužnom sektoru. Interesantno je da, iako se broj firmi i zaposlenih u ICT sektoru, kao i profit tih firmi konstantno uvećava, samo 2,5% srpskih MSP posluje u okviru ICT sektora.\nDirektor za tržišta Srbije, Crne Gore, Bosne i Hercegovine u kompaniji Mastercard Jelena Ristić je rekla da trgovci razumeju da, ukoliko žele da ostanu konkurentni moraju da se kreću u istom pravcu kao i njihovi digitalno osvešćeni potrošači.\n„Jaz između onoga gde trgovci jesu i gde treba da budu može se premostiti tako što će platna industrija napraviti skok ka modernim platnim tehnologijama kao relevantnim, racionalnim i sigurnim mehanizmima koji će omogućiti da se plaćanja obavljaju i prihvataju bilo kada i bilo gde„, istakla je ona.\nTržišni uslovi i visoke takse usporavaju razvoj bezgotovinskog društva u Srbiji\nCEE SME Monitor pokazuje da prvenstvo spoljni faktori usporavaju dalji razvoj. Tržišni uslovi, odnosno niska kupovna moć građana, je najčešći istaknuti negativni faktor za dalji razvoj(19%), a za njima slede visoke poreske stope (16,07%) i komplikovane birokratske procedure (9,94%), dok se manje od 4% njih bori sa mogućnošću pristupa dodatnim sredstvima. Slična je situacija i u Srbiji s obzirom na to da lokalne firme najviše poteškoća imaju sa tržišnim uslovima (24,5%) i visokim porezima (16%), dok je svaki deseti ispitanik istakao nelojalnu konkurenciju i nepovoljne trgovinske propise.\nS obzirom na to da su ovi primarni problemi deo regulatornog i makro-ekonomskog okvira, bitno je da postoji otvoren dijalog između MSP i ostalih interesnih strana na tržištu kako bi se ove prepreke prevazišle. Na globalnom nivou, Mastercard je posvećen finansijskom uključivanju 500 miliona potrošača i 40 miliona trgovca do 2020. godine, tako da globalni uvidi, stručnost i iskustva u oblasti tehnologije elektronskog i digitalnog plaćanja mogu biti od velike koristi za vlade zemalja u CIE regionu na putu ka izgradnji održive ekonomije.\nMSP sektor u regionu:\n61,21% MSP u CIE spadaju u kategoriju mikro preduzeća (1 – 9 zaposlenih sa godišnjim obrtom do 2 miliona evra). Drugi najčešći vid MSP-a su preduzetnici i samozaposlene osobe (26,87%), iza njih slede mala preduzeća (10 – 19 zaposlenih sa godišnjim obrtom između 2 i 10 miliona evra), što predstavlja 8,82% MSP u regionu, i na kraju srednja preduzeća (20 – 50 zaposlenih, sa obrtom između 10 i 50 miliona evra) čine 2,86% MSP poslovnih subjekata.\nU Poljskoj, 34% poslovnih troškova obavi se putem kartica, dok u Ukrajini taj broj iznosi 23,5%. Grci i Hrvati najčešće koriste svoje lične kartice za obavljanje plaćanja koje se odnose na poslovanje preduzeća (19%, odnosno 21,5%).\nKada vode svoje poslovne troškove, MSP se obično oslanjaju na fakture sa poslovnih računa (60,92%), gotovinu (34,85%), uplatnice (19,52%) i poslovne kartice (14,59%).\nSvi predstavnici MSP sektora u Bugarskoj vide sebe kao potpuno finansijski uključene, dok tek sve trećine grčkih MSP igrača ima isti stav.


22. aprila 2021. - 19:53\nMinistarstvo poljoprivrede, šumarstva i vodoprivrede sa Svetskom bankom započinje projekat dodele bespovratnih sredstava malim poljoprivrednim gazdinstvima i preduzećima ali i modernizaciju sopstvenog sistema za dodelu subvencija.\nNovi vid podrške biće avansno isplaćen poljoprivrednicima koji budu ispunili kriterijume. Maksimalni iznos koji može jedno gazdinstvo da dobije bespovratno je 20.000 evra dok će firme moći da računaju i na 200.000 evra. Za ove namene Ministarstvo poljoprivrede će do kraja godine isplatiti 20 miliona evra i to kroz tri javna poziva do kraja godine. Ono što je dodatni kvalitet ovog projekta je to što će gazdinstva pored bespovratnih sredstava imati i kreditnu podršku uz minimalno sopstveno učešće. Na ovaj način biće postignut i dodatni vid kontrole jer će sredstva biti dostupna samo za one čija ideja ima perspektivu u daljem razvoju što će procenjivati u resornom Ministarstvu ali i u bankama koje će odobravati kredite.\nJedan zahtev može biti podržan sa najmanje 10.000 a maksimalno 20.000 evra kada je reč o poljoprivrednim gazdinstvima dok će mala i srednja preduzeća moći da računaju na 12.500 do 200.000 evra. U prvom pozivu biće podržani sektori voćarstva, vinogradarstva, povrtarstva i cvećarstva.\nProjekat konkurentne poljoprivrede u Srbiji\nPrethodni tekstABA liga: Mladost iz Zemuna bez problema do polufinala\nSledeći tekstVremeplov, 23. april


ONLAJN NEDELJA - Onlajn nedelja Tehnička škola Ivanjica 2017\nOnlajn nedelja Tehnička škola Ivanjica 2017\nOnlajn nedelja je godišnja evropska digitalna kampanja koja uključuje i ohrabruje ljude da koriste nove tehnologije i Internet uz pomoć veština koje im pružaju pristup mnogobrojnim mogućnostima onlajn sveta. Kampanja se organizuje svake godine u martu pod pokroviteljstvom organizacije Telecentri Evrope koja predstavlja mrežu telecentara.\nOve godine Onlajn nedelja održava se od 27. marta do 2. aprila u telecentrima, školama, javnim bibliotekama, nevladinim organizacijama i edukativnim centrima širom Evrope.\nAktivnosti ovogodišnje kampanje biće usmerene na podizanje svesti među građanima o onlajn servisima, bezbednosti na Internetu, kodiranju i IKT veštinama. Takođe, akcenat će biti na promociji digitalnih poslova, podsticanju mladih i nezaposlenih da stiču i unapređuju svoje digitalne veštine.\nIstraživanja pokazuju da jedan posao u oblasti IKT otvara još 3 nova radna mesta u privredi, što je veoma značajno za države sa visokom stopom nezaposlenosti. Podsećanja radi, više od trećine stanovništva Evrope ne poseduje digitalne veštine, dok će 90% poslova u budućnosti zahtevati poznavanje IKT tehnologije.\nONLAJN NEDELJA U SRBIJI\nTradicionalno Srbija će i ove godine biti učesnik evropske kampanje Onlajn nedelja 2017. IAN Telecentar, kao nacionalni partner kampanje u Srbiji, radiće na promociji i približavanju informacionih tehnologija svojim građanima i njihovog digitalnog opismenjavanja i osnaživanja.\nZAŠTO SU VAŽNE E-VEŠTINE?\nE-veštine su od suštinskog značaja za profesionalce koji rade u malim i srednjim preduzećima, za mlade i nezaposlene koji žele da budu konkurentni na tržištu. Takođe, bitne su i za kompanije kojima su potrebni visoko kvalifikovani radnici.\nDigitalna pismenost je zahtev modernog doba koji predstavlja sklop znanja i veština koje se odnose na informaciono-komunikacione tehnologije. U Srbiji je još uvek veliki broj digitalno nepismenih i onih koji nikada nisu koristili Internet i računare.\nTokom kampanje Onlajn nedelja pored mladih koji će steći e-veštine, naši stariji građani imaće priliku da naprave svoje prve korake u virtualni svet. Kroz različite aktivnosti ohrabrićemo sve one koji se ustručavaju da započnu svoje surfovanje internet prostranstvom, da steknu veštine koje će im omogućiti da iskoriste dobrobiti modernih tehnologija, da to čine na bezbedan način, i da rade, da se zabavljaju, uče i komuniciraju onlajn.\nTehnička škola je prošle godine prvi put učestovala u kampanji Onlajn nedelja i zauzela četvrto mesto po broju učesnika u Evropi.\nDetaljnije mozete pogledati ovde...


Reakcija /BH novinari: Zaustavite cenzuru o COVID-19 i represiju nad slobodom izražavanja / Radio Sarajevo\n07. 04. 2020. u 16:40:00 Radiosarajevo.ba\nUpravni odbor Udruženja BH novinari javno zahtijeva od vlada RS i FBiH da osiguraju nesmetan pristup informacijma i odlukama u vezi s epidemijom koronavirusa u Bosni i Hercegovini na siguran i slobodan način, bez ikakvih ograničenja, cenzure ili restrikcija prema novinarima.\n"Takav pristup zahtijeva hitno povlačenje odluka i uredbi sa zakonskom snagom, koje se odnose na ograničavanje slobode izražavanja i mišljenja u medijima i na društevnim mrežama, kao i ukidanje ovlasti pojedincima, policijskim i drugim sigurnosnim agencijama da cenzurišu medije i građane, uz provodjenje brzih istaga ili određivanje jako visokih novčanih kazni, kao u RS", saopćeno je iz Udruženja.\nPodsjećaju da je danas na snagu stupila uredba predsjednice RS Željke Cvijanović kojom se “zabranjuje iznošenje ili prenošenje lažnih vijesti ili tvrđenja kojima se izaziva panika ili teže narušava javni red ili mir” i to putem “sredstava javnog informisanja, društvenih mreža ili drugih sličnih sredstava”.\n"Istovremeno, Vlada Federacije BiH je, putem Ministarstva unutrašnjih poslova i jedinica za cyber criminal, prije izvjesnog vremena počela primjenjivati mjere praćenja i nadzora nad informacijama koje se šire putem društvenih mreža, u okviru čega je pokrenuto 5 krivičnih postupaka zbog navodnog širenja lažnih informacija i panike", navodi se u saopćenju.\nUpravni odbor BH novinara ocjenjuje nedopustivim da se pod krinkom borbe protiv lažnih vijesti i širenja panike među stanovništvom, pokušava ugušiti profesionalno novinarstvo, koje uključuje kritičko procjenjivanje odluka vlada entiteta i kanton, kao i nadležnih kriznih štabova.\n"Bez obzira na vanredne okolnosti, protivno je svim demokratskim vrijednostima zavoditi institucionalnu cenzuru i ograničenja slobode izražavanja i informisanja, te davati široke ovlasti pojedincima angažiranim u kriznim štabovima ili policijskim i sigurnosnim agencijama da tumače i „regulišu“ prema svojim mjerilima novinarska prava i medijske slobode", istaknuto je iz Udruženja.\nU tom kontekstu, UO BH novinara će pozvati međunarodne organizacije i evropske institucije za zaštitu slobode izražavanja i mišljenja da reagiraju na cenzuru informacija u vezi s COVID-19 i vršenje institucionalne represije nad slobodom izražavanja u BiH.\nIstovremeno su ponovo skrenuli pažnju na ograničen i otežan pristup informacijama u posjedu Vlade i Kriznog štaba Federacije BiH, kao i Kriznog štaba i Vlade Kantona Sarajevo, koji i dalje cenzuriraju informacije i ostavaljaju većinu novinara bez dvosmjerne komunikacije i sveobuhvatnih odgovora na pitanja o epidemiji koronavirusa i njenim posljedicama na građane, privredu i društveni život.\nTagovi: Udruženje bh. novinari saopćenje reakcija Vlada FBiH Vlada RS cenzura zaštita novinarstvo\nAnaliza / Uvesti specijalizirane sudove u BiH koji će štititi autorska prava novinara\nFHMZ / Stiže nam radikalna promjena vremena, temperatura će pasti za skoro 10 stepeni


Pošta Srbije - Marke sa likovima glumačkih velikana svečano uručene članovima porodica\nMarke sa likovima glumačkih velikana svečano uručene članovima porodica\nFilatelistički komplet ovog izdanja, Đorđević je uručio i glumici i novinarki Stevanki Češljarov, u znak zahvalnosti za njen lični doprinos srpskom teatru. Uručenju su prisustvovali novi direktor PTT muzeja Viktor Lazić, novi direktor Srbijamarke Adam Sofronijević, i sekretar Udruženja dramskih umetnika Srbije Branislava Atanacković.\nNa novim poštanskim markama nalaze se portreti osam glumačkih legendi, slavnih i obožavanih glumica – Ljiljane Krstić (1919–2001), Tatjane Lukjanove (1923–2003), Radmile Andrić (1934–2018), i Milene Dravić (1940–2018), i čuvenih nagrađivanih doajena – Miodraga Radovanovića Mrguda (1929–2019), Mihaila Miše Janketića (1938–2019), Marka Nikolića (1946–2019), i Predraga Ejdusa (1947–2018), a ova filatelistička serija izlazi uoči Svetskog dana pozorišta – 27. marta.\n„Poštanska marka kao jedan od simbola nacionalne kulture govori o vrednostima,\nnasleđu i idejama jednog društva, motivi se pažljivo biraju, a naše marke odlikuju se ručnom izradom crteža i slika, po čemu su posebno cenjene u zemlji i svetu. Kako marke ostaju zanavek, poput umetničkih dostignuća i dela naših glumačkih velikana, one će čuvati uspomenu na njih za buduće generacije”, izjavio je v.d. direktora Pošte Srbije Zoran Đorđević i zahvalio se Udruženju dramskih umetnika Srbije.


CIJELI SVIJET SE SUOČAVA SA PREVARAMA TOKOM PANDEMIJE: Zaplijenjeno 17.000 LAŽNIH TESTOVA za koronavirus - Zvornicki.ba\nCIJELI SVIJET SE SUOČAVA SA PREVARAMA TOKOM PANDEMIJE: Zaplijenjeno 17.000 LAŽNIH TESTOVA za koronavirus\nU operaciji koju su između decembra 2019. i juna 2020. proveli Interpola i Juropol u 77 zemalja, zaplijenjeno je više od 12.000 tona robe, vrijedne 40 miliona dolara.\nKako navodi agencija za međunarodnu policijsku saradnju, 19 kriminalnih organizacija je razbijeno i 407 osoba uhapšeno.\nPored lažnih testova za koronavirus, zaplijenjeni su i kontaminirani mliječni proizvodi, meso ilegalno ubijenih životinja i falsifikovani medicinski proizvodi.\nU Bugarskoj je otkriveno skladište sa sirom zaraženim bakterijom ešerihijom koli, a u Jordanu je zaplijenjeno 6.500 litara energetskih pića isteklog roka trajanja i više od sedam tona pokvarenog mlijeka i sira.\nU Južnoj Africi, pošiljka iz Azije koja je trebalo da sadrži medicinsku zaštitnu opremu, bila je, ustvari, pošiljka morskih plodova, precizira Interpol.\n“U trenutku kada se svuda u svijetu ulažu napori da se zaustavi koronavirus, činjenica da kriminalne mreže distribuiraju ove potencijalno opasne proizvode, pokazuje njihovu riješenost da profitiraju”, rekao je generalni sekretar Interpola Jurgen Stock.\nKrijumčareni alkohol činio je najveći dio zapljene, a njegova vrijednost procijenjena je na više od 20 miliona dolara, uključujući i 5.000 litara votke otkrivene u Norveškoj.\nOperacija nazvana “Opson”, koja se već devet godina organizuje svake godine, omogućila je i da spriječi trgovinu drugom falsifikovanom robom, poput kozmetike, odjeće, duhana, obuće, kao i elektronskih proizvoda, ukupne vrijednosti od 3,1 milion dolara.\nVeliki protesti u Loznici zbog najave otvaranja rudnika jadarita koji se koristi za izradu litijuma\nZa stvari koje “on-line” naručujete iz Kine zaduženi su ovi mali plavi roboti


Steam greškom najavio Just Cause 4\nSteam greškom prerano najavio Just Cause 4\nPosted petak 08 06 2018 11:34:51\nJust Cause 4 je praktično potvrđen.\nSteam je na glavnoj strani prodavnice imao baner sa reklamom za Just Cause 4 preorder. Just Cause 4, igru koja još uvek nije zvanično najavljena, mada o kojoj kruže glasine od kako je Walmart objavio listu E3 igara. Slika je u međuvremenu uklonjena sa Steama, ali je sada sigurno da nas čeka najava nove Just Cause igre.\nJust Cause 4 reklama na Steamu\nKliktanje na sliku, nažalost, nije vodilo na stranicu igre, tako da niko nije mogao da izvuče detalje poput screenshotova ili mogućeg datuma izlaska. Studio Avalanche će, po svemu sudeći, biti zvezda ovogodišnjih E3 konferencija, jer će prikazati novu igru Generation Zero, Rage 2 na kome radi sa id Software, a sada i veoma realni Just Cause 4.\nKada već pominjemo najveći gaming sajam, sve najave tokom vikenda možete pratiti uživo na IGN Adria E3 2018 sajtu.


Reagovanje "Milenijum tima" na intervju Vuka Jeremića\nPolitika Autor:Nataša Latković10. jun. 202116:33\nKompanija "Milenijum tim" preko advokatske kancelarije "Stojković" reagovala je na intervju Vuka Jeremića, lidera narodne stranke, dat portalu Nova.rs pod naslovom "Jeremić: Milenijum tim veliki korupcionaški zalogaj"\n„Narodna stranka i njeni čelnici nastavljaju političku kampanju protiv jedne privatne domaće kompanije, a što su i sami objavili. Nažalost u toj kampanji koriste i jedan broj medija, saopštavajući im zapaljive, a u suštini ili potpuno netačne ili lako proverive informacije.\nZa tvrdnje da Milenijum tim posluje na koruptivan način, gospodin Jeremić će morati da iznese dokaze pred odgovarajućim sudom. Protiv njega kao i protiv drugih aktivista stranke, već su podnete tužbe za prethodno izrečene neistine, a biće podnete i za nove dezinformacije koje plasiraju u svojoj svakodnevnoj kampanji.\nG. Jeremić će morati da objasni tvrdnju da je Milenijum rizorts u kupovinu Vranjske Banje uložio 1,885 miliona evra, jer je za ovu kupovinu izdvojeno nepunih osam miliona evra. A sem toga, u razvoj Vranjske Banje biće investirano još 90 miliona evra. Značaj takve investicije za jednu nerazvijenu opštinu na jugu Srbije, političar Jeremićevih ambicija bi morao da ceni.\nMilenijum tim je kompanija sa skoro 1.000 zaposlenih i među svojim partnerima ima velike strane i domaće kompanije. Naravno, ima partnerstva sa javnim sektorom, ali ne znamo zašto bi to bilo nedozvoljeno ili nezakonito.\nTvrdnje da naša kompanija do poslova dolazi bez tendera, da poslove naplaćuje avansno i ne izvršava ih – predstavlja najbezočniju laž, što znaju svi partneri sa kojima je Mileniju tim radio.\nNa kraju, iz izbora reči i primera jasno je da g. Jeremić vodi političku kampanju kojom želi da impresionira običnog čoveka, iako u njoj ne iznosi ama baš ništa novo. Tako predsednik Narodne stranke ‘otkriva’ da Milenijum tim ima povezana lica (što se vidi u svim zvaničnim izvorima), pa čak i to da je firma Milenijum Rizorts deo našeg sistema Milenijum tim. Ovo je zaista bilo toliko skriveno da se u kampanji Narodne stranke moralo otkriti i saopštiti narodu.\nG. Jermeić manipuliše i imenom američke kompanije Mariot, kao i imenima čelnika Republike Srbije. On takođe ‘otkriva da Mariot nije investitor u Vranjsku Banju, iako je za to ‘otkriće’ bilo dovoljno da sasluša naše zvanično saopštenje posle potpisivanja ugovora sa američkom stranom.\nNaime, ni jednog trenutka nismo tvrdili da da Mariot investira u dva hotela u Vranjskoj Banji, jer investitor je naša, domaća kompanija Milenijum Rizorts, čime se ponosimo i što nikako ne želimo da skrivamo.\nJasno nam je da g. Jeremić i Narodna stranka vode političku kampanju u koju su iz nama nepoznatih motiva uključili kompaniju Milenijum tim. nažalost, on u tu kampanju uključuje i deo medija, koji nasedaju na ovakve tabloidne optužbe“, piše u reagovanju Milenijum tima koje je dostavljenoj našoj redakciji.\nMilenijum timReagovanjeVuk Jeremić


Ispunili smo sve ekonomske kriterijume MMF-a, SB i Evropske komisije - Istinomer\n„Ispunili smo sve kriterijume po pitanju ekonomije i MMF-a i Svetske banke i Evropske komisije. Nijednu primedbu, u pojedinim oblastima smo imali primedbe, ali u ovoj oblasti, ključnoj oblasti za životni standard građana, nismo imali gotovo bukvalno ni jednu jedinu primedbu u poslu koji smo obavljali.“\nhttps://www.istinomer.rs/izjava/ispunili-smo-sve-ekonomske-kriterijume-mmf-a-sb-i-evropske-komisije/ 2016-08-24 1 5 0 Neistina Istinomer\nMeđunarodne institucije nemaju nijednu primedbu na Srbiju što se tiče ekonomije, rekao je premijer Vučić tokom predstavljanja ekspozea u Skupštini Srbije. Evropska komisija, MMF i Svetska banka zaista hvale napore srpskih vlasti u prethodne dve godine i ističu postignute rezultate u fiskalnoj konsolidaciji. Nije međutim tačno da nam ništa ne zameraju.\nAko pogledamo Izveštaj o napretku Srbije za 2015. godinu, Evropska komisija ocenjuje da je u pogledu ekonomskih kriterijuma, Srbija umereno pripremljena kad je reč o razvoju funkcionalne tržišne privrede. Navodi se da je ostvaren dobar napredak po pitanju budžetskog deficita, kao i da je potrebno očuvati pozitivan zamah u daljem sprovođenju strukturnih reformi.\nIzveštaj o napretku Srbije za 2015. godinu / PrintScreen\nEK ocenjuje i da je Srbija umereno pripremljena u pogledu sposobnosti da se nosi sa pritiskom konkurencije i tržišnim snagama u okviru Unije. Sistem obrazovanja je i dalje neefikasan, fizička infrastruktura je nedovoljno razvijena, a neformalni sektor i državna pomoć su od suštinskog značaja.\nSlične ocene Evropska komisija iznosi u prolećnoj ekonomskoj prognozi za Srbiju. U ovoj kratkoj analizi takođe se govori pozitivno o rastu BDP-a, jačanju investicija i izvozu, ali se govori eksplicitno i o rizicima za javne finansije kao što su odlaganje reformi javnih preduzeća i javne administracije.\nKad je reč o Svetskoj banci, poslednji izveštaj za Srbiju iz aprila 2016. pisan je u vidno optimističnom tonu kad je reč o perspektivama domaće privrede. Zaista se hvale, kako to premijer često navodi, dosadašnji uspesi vlade, ali se ipak ukazuje i na slabe tačke u socijalnoj zaštiti, poslovnom okruženju ili tržištu rada. Svetska banka kaže da socijalna pomoć ne stiže do svih siromašnih porodica. Kad je reč o poslovnom okruženju, navodi se da je privatni sektor nerazvijen i nekonkurentan, kao i da birokratija i preterana regulacija utiču na investitore, odnosno da nije reč samo o njihovom utisku.\nI MMF se nakon poslednje posete Srbiji 21. juna 2016. godine, zahvaljuje premijeru na konstruktivnom razgovoru i saradnji. Ova međunarodna institucija takođe govori o dobrim rezultatima postignutim tokom sprovođenja ekonomskog programa u prethodnom periodu. U isto vreme, ukazuje se na izazove koji stoje na putu održivog fiskalnog napretka. MMF ocenjuje da je potrebna odlučnija reforma državnih preduzeća, uključujući velika postrojenja i rudnike. Prema oceni MMF-a, tokom godina su neuspeli pokušaji restrukturiranja neefikasnih državnih preduzeća postali glavna prepreka rastu privatnog sektora, i doveli su do stalnog prebacivanja obaveza ovih kompanija na javni dug. Ocenjuje se da odlučnije restrukturiranje velikih preduzeća, uključujući EPS, RTB Bor i Resavice, treba da pruži opipljivije koristi. Stručnjaci MMF-a smatraju da se radna mesta u tim preduzećima mogu sačuvati na održiv način samo restrukturiranjem, bez oslanjanja na finansijsku pomoć poreskih obveznika.\nSaopštenje misije MMF-a / PrintScreen\nU poređenju sa prethodnim godinama, jasno je da su izveštaji međunarodnih institucija pisani u drugačijem tonu: više je optimizma, uvažavanja dosadašnjih rezultata i pohvala na račun prvog čoveka vlade Srbije. Ipak, iz prethodno navedenog vidi se da MMF, Evropska komisija i Svetska banka ukazuju na konkretne izazove i obaveze za Vladu Srbije. Drugim rečima, mnogo toga je urađeno, ali ima još mnogo toga što nas čeka i što je trebalo da bude urađeno. Zato premijeru Vučiću ocena neistina.\nEvropska komisija MMF fiskalna konsolidacija Svetska banka


Kina odbacila kao neopravdane optužbe Majka Pensa - Svet - Dnevni list Danas\nPočetna » Svet » Kina odbacila kao neopravdane optužbe Majka Pensa\n0Piše: Danas Online 05. oktobra 2018. 09.10\n„Pozivamo SAD da prekinu svoja nedela, da prestanu bez osnova da optužuju i blate Kinu i da nanose štetu interesima Kine i američko-kineskim odnosima“, navela je u saopštenju Hua Čunjing, porparolka kineskog Ministrstva spoljnih poslova.\nU oštrom govoru pred konzervativnim skupom sinoć u Vašingtonu američki potpredsednik Pens je optužio Peking za ekonomsku agresiju uz kradju tehnologije, vojnu agresiju – posebno u Južnom kineskom moru, za sve veće kršenije ljudskih prava i političko mešanje s namerom da se skloni američki predsednik Donald Tramp.\nHua Čunjing je uzvratila da je broj dva američke vlade uputio „neopravdane optužbe protiv unutrašnje i spoljne politike Kine“, u kojim je kleveće tvrdeći da se meša u američke unutrašnje poslove i njene izbore“.\n„Ne radi se ni o čemu drugom nego da se govori na osnovu glasina, mešanja istinitog i lažnog… i kineska strana se tome čvrsto protivi. Potpuno je smešno od strane SAD da nazivaju normalnu trgovinsku razmenu i svoju saradnju s Kinom mešanjem od strane Kine“, rekla je portparolka.\nDonald Tramp, Kina, Majkl Pens


Stefanovićev kum godišnje „obrne“ 135 miliona evra | Klix Info\nStefanovićev kum godišnje „obrne“ 135 miliona evra\nKompanije koje posredno ili neposredno kontroliše kum ministra unutrašnjih poslova Nebojše Stefanovića Aleksandar Papić, godišnje obrnu više od 135 miliona evra, uglavnom poslujući sa državnim institucijama i javnim preduzećima, piše nedeljnik Ekspres.\nInače, do pre nekoliko meseci potpuno nepoznati biznismen rodom iz Priboja, Aleksandar Papić „pušten je niz vodu“, što pokazuje tekst nedeljnika bliskog vlasti „Ekspres“.\nPapić je u nekoj vrsti specifičnog odnosa ili, posedu „efektivne kontrole“ nad nekoliko pravnih lica, bar kad se radi o poslovanju sa državnim organima i javnim preduzećima. Radi se o preduzećima „Tim System“ iz Beograda, EWE d.o.o, takođe iz Beograda, AIGO iz Beograda, „Oblak tehnolodžis GIA“ d.o.o, takođe iz Beograda, piše ovaj nedeljnik.\nKako navode, prve tri kompanije se bave računarima, proizvodnjom računarske opreme, razvojem softvera, dok se četvrta bavi projektovanjem i izgradnjom objekata. Nagli skok u visini prihoda sve kompanije beleže u nekoliko poslednjih godina.\nTako, na primer, kompanija EWE d.o.o. beleži prihod od 7.5 milijardi dinara u 2018. godini, što je nešto više od 60 miliona evra, dok na primer „Oblak Tehnolodžis“ d.o.o. beleži rast prihoda sa nešto više od 600 miliona dinara 2016. godine na 1.2 milijarde dinara ili nešto više od 10 miliona evra u 2018. godini. Firma ALGO je, na primer, 2015. godine imala prihod od 4.7 milijardi dinara, odnosno 40 miliona evra. Kompanija GIA d.o.o. takođe nije bila pošteđena.\nNaime, 2015. imali su prihod od 700 miliona dinara, da bi krajem 2018. godine nivo prihoda porastao na 3.2 milijarde dinara, odnosno više od 25 miliona evra. Gruba računica kaže da su sve ove kompanije u jednoj godini prihodovale više od 135 miliona evra uglavnom ili većim delom sklapajući unosne poslovne aranžmane sa državnim institucijama.\nTako je kompanija GIA d.o.o. koja se bavi projektovanjem i izgradnjom, samo u prošloj godini sa jednim ministarstvom ugovorila izvođenje radova u vrednosti od 10 miliona evra i to tako što je kvadrat izgrađenog kancelarijskog prostora naplaćivala po ceni od 1.000 evra u dinarskoj protivvrednosti uvećanoj za vrednost PDV, ne uključujući u tu cenu i vrednost zemljišta, taksa, priključaka i svih ostalih dažbina i prinadležnosti. Ova cena je duplo veća u odnosu na realne tržišne vrednosti, navodi Ekspres.\nU svom tekstu oni, takođe, navode i malverzacije sa nabavkom tonera za štampanje za državni organ koji se sprovode više puta u toku jedne godine. Vrednosti ovih nabavki su od 50 do 100 miliona dinara, čime su se približili, kako navodi ovaj nedeljnik cifri koja prelazi milijardu dinara. Pominju i nabavke intelektualne vrednosti ili usluge – softvera, koji su Papiću i njegovim saradnicima najmiliji.\nU drugoj polovini prošle godine, kako navode, dobijen je i ugovor za nabavku softvera u vrednosti od šest miliona dinara, a nabavka je dobila oznaku poverljivo.\nOvaj nedeljnik takođe navodi da primera ima na desetine i sa razlogom se postavlja pitanje kako je moguće da ovakve aktivnosti nisu ranije privukle panju odgovarajućih državnih organa.\nNaslovna strana nedeljnika vlasti „Eskpres“ samo je još jedan dokaz prilično narušenih odnosa i rata klanova Vučića i Stefanovića, koji se najbolje vidi kroz medijske natpise, kako tabloida, tako i nedeljnika bliskih vlasti.\nUpdated: 7 фебруара, 2020 — 6:40 pm


Reprezentacija Srbije u futsalu odigraće naredne nedelje revanš utakmicu baraža za Evropsko prvenstvo koje će se održati u Sloveniji 2018. godine. Ekspedicija...\nMiloš Simić (12.08.1989), jedan od najboljih igrača prvenstva Evrope u Beogradu dokazao je kvalitet i u minulom šampionatu Srbije. Uspeh kapitena Ekonomca...\nPogledajte kako su treneri u klubovima sastavili idealnu petorku u Srbiji. FUTSAL BALKAN Vam donosi petorku Prve futsal lige...\nNaši reprezentativci tako nisu uspeli da povežu dva velika turnira, pa će planetarnu smotru u Južnoj Americi posmatrati preko malih ekrana. “Orlovi”...\nFutsal reprezentativci Srbije pred duel kvalifikacija za Svetsko prvenstvo sa Portugalijom imaju dodatni motiv. Golman nacionalnog tima Miodrag Aksentijević postao je otac,...


MEDIK - Korona odnela još 50 života, uskoro Krizni štab\nKorona odnela još 50 života, uskoro Krizni štab\nObjavljeno: 04.10.2021. Image source: Foto: Pexel/ Anna Shvets\nNe smiruje se ovo nikako\nU prethodna 24 sata na korona virus testirano je 19.452 građana od kojih su 5.983 novozaražena.\nPreminulo je 50 pacijenata, a na respiratorima u bolnicama širom Srbije nalazi se 256 obolelih.\nPodsetimo, dan ranije, na korona virus testirano je 15.950 građana od kojih su 5.334 bila pozitivna na kovid. Preminulo je 49 pacijenata, a na respiratorima u bolnicama širom Srbije nalazilo se 259 obolelih.\n"U utorak ćemo razgovarati o aktuelnim temama, pre svega ponovo i ponovo i ponovo o vakcinaciji i šta još dodatno možemo da uradimo", rekla je premijerka gostujući na TV Pink.


Жиг Инфо - "Strane službe umešane u ubistvo Ivanovića"\n"Strane službe umešane u ubistvo Ivanovića"\nKako je dodao postoji mogućnost da je to učinila i neka albanska organizacija, u okviru nastojanja da se ukine Specijalni sud za ratne zločine OVK.\n"Ja sam ubeđen da su stranci umešani. Nemoguće da američke tajne službe nisu znali šta se sprema, jer to je profesinalno ubistvo tu je bila potrebna logistika. Ubica nije bežao u pravcu Srbije, već unutrašnjost Kosova", rekao je Šešelj za "Pink".\n"Pitanje je šta bi bio cilj FBI - da otkrije ili da dodatno zataška i usmeri istragu u pogrešnom pavcu", pita se lider radikala.\nGovoreći o poseti predsednika Srbije Aleksandra Vučića KiM koja je najavljena za vikend, on je rekao da predsednik tamo nije siguran, da će ga Srbi svojim telima braniti u srpskim sredinama, ali da nije siguran kada bude išao u unušnjost Kosmeta.\nPOVORKA PROŠLA KROZ GRAD Cela Kosovska Mitrovica izašla da oda počast Oliveru Ivanoviću!\nMARKO ĐURIĆ NAJAVIO Predsednik Vučić u subotu i nedelju sa Srbima na Kosovu\nPored ovih velikana će počivati Oliver Ivanović


Podgorica: Vlada SAD polaznicima “Internship” programa uručila Sertifikate\nPolaznicima prve generacije “Internship” programa u crnogorskoj Vladi koji finansira Vlada SAD preko Nacionalne zadužbine za demokratiju, uručeni su Sertifikati o stažiranju. U tom projektu od decembra će učestvovati deset novih studenata Ekonomskog, Pravnog i Fakulteta političkih nauka.\n“Internship” je program stažiranja studenata koji se realizuje na osnovu Protokola o saradnji Vlade Crne Gore, Centra za demokratsku tranziciju i crnogorskog Univerziteta.\nSertifikate je stažistima uručio crnogorski remijer Željko Šturanović, koji im je, kao i polaznicima druge generacije, poželio uspjeh u radu.\nŠturanović je kazao da su tokom stažiranja studenti u prilici da se upoznaju sa organizacijom i radom Vlade, prisustvuju njenim sjednicama, prate proces pripreme i donošenje različitih akata i neposredno se upoznaju sa mehanizmima saradnje Vlade i drugih državnih organa.\nOn vjeruje da će se jedan broj stažista odlučiti da ostane da radi u državnim organima, ističući značaj obrazovanja koje ti studenti imaju.\n“Svrha ovog projekta je i to da vidite kako izgleda biti unutra i raditi nimalo lake poslove koji, gledano sa strane, izgledaju drugačije”, rekao je Šturanović.\nOn je kazao da je program koji je pripremljen za novu generaciju drugačiji od prethodnog, kako bi bio efikasniji i jasniji.\nŠturanović je objasnio da će stažisti, kao i ranije, činiti istraživačku jedinicu, koristeći pomoć i kapacietet Generalnog sekretarijata i Kancelarije za saradnju sa nevladinim organizacijama.\nAmerički ambasador u Crnoj Gori Roderik Mur ponosi se činjenicom da je američki narod bio u prilici da podrži takav program, za koji smatra da je izuzetno važan i za studente i za državnu upravu.\n“Teško je zamisliti uzbudljivije mjesto za stažiranje od Crne Gore. Imate odličnu mogućnost da doprinesete izgradnji novih demokratskih institucija svoje zemlje u značajnom istorijskom periodu. Vaša Vlada vam je pružila veliku mogućnost. Državi su potebni i vaši umovi i energija da bi svoj potencijal pretvorila u još veći uspjeh”, zaključio je Mur.\nDirektor CDT-a Marko Čanović se nada da će diploma koju su dobili stažisti biti izuzetno važna u njihovom daljem usavršavanju, a da će novi polaznici upoznati interesantne ljude i steći praktično iskustvo.\nPolaznci Interšip programa kažu da su zadovoljni postignutim nivoom znanja.\nInteršip program pokrenut je u Skupštii Crne Gore 2003. godine, a do sada ga je 48 najboljih studenata uspješno pohađalo u parlamentu. Od januara taj projekat biće primijenjen i u crnogorskoj Vladi.


Princeza Jelisaveta Crvenom krstu uručila pomoć za građane ugrožene poplavama. Pomozite i vi!\nOdazivajući se na apele za pomoć, upućene povodom katastrofalnih posledica nezapamćenih poplava na teritoriji Srbije i Balkana, Njeno Kraljevsko Visočanstvo kneginja Jelisaveta Karađorđević je u utorak, 20. maja 2014. godine, kupila veću količinu higijenskih sredstava i drugih potrepština namenjenih građanima iz ugroženih područja koji borave u beogradskim prihvatilištima. Kneginja je humanitarnu pomoć lično uručila volonterima Crvenog krsta Savski venac.\nPomozite i vi: pošaljite SMS na broj 1003 i pridružite se akciji prikupljanja sredstava za pomoć stanovništvu u poplavljenim delovima Srbije, koju je inicirala Vlada Republike Srbije.\nKneginja Jelisaveta je 8. maja u Domu kulture u Gacku svečano otvorila izložbu “Knez Pavle Karađorđević, kraljevski namesnik 1934-1941”, jedinstvenu postavku koja kroz odabranu kolekciju dokumenata iz bogate istorijske građe svedoči o Kneževoj delatnosti u godinama pre Drugog svetskog rata.\nPoželevši dobrodošlicu brojnim posetiocima izložbe, kneginja je izrazila nadu da će prikazani arhivski izvori doprineti objektivnijem tumačenju istorije Jugoslavije: “Vi znate da je moj otac ovde bio tretiran kao izdajnik. Nadam se da će, u svetlu novih dokaza i autentičnih dokumenata, naša istorija doživeti promene. Živeti u zabludi znači izgubiti samopouzdanje, a to može biti pogubno za jedan narod.”\nPredsednik Narodne skupštine Republike Srbije dr Nebojša Stefanović otvorio je izložbu “Kraljevski namesnici (1934-1941)” u centralnom holu Doma Narodne skupštine u četvrtak, 12. septembra 2013. godine.\nIzložbom su prikazani Kraljevsko namesništvo i istorijske ličnosti koje su ga sačinjavale – knez Pavle Karađorđević, dr Radenko Stanković i dr Ivo Perović – koji su vladali u ime maloletnog kralja Petra II Karađorđevića u periodu od 1934. do 1941. godine.


2018 – Page 65 – Sportski savez Beograda\nANDREA ARSOVIĆ I MARIJA MALIĆ NA PRIPREMAMA U...\nPočetna2018 (Page 65)\nBOGDANOVIĆEVOJ EVROPSKA BRONZA\nTEKVONDO Kada tekvondo ekspedicija Srbije otputuje na prvenstvo samo je pitanje trenutka kada će stići prva medalja. Ovog puta ona je delo Tijane Bogdanović, koja je u kategoriji do 53 kilograma osvojila bronzano odličje na šampionatu u ruskom Kazanju. Naša mlada takmičarka je u prvom kolu\nRUKOMET Reprezentativka Srbije Dragana Cvijić izabrana je u idealni tim Lige šampiona, objavljeno je na sajtu Evropske rukometne federacije (EHF). Cvijićeva je izabrana za najboljeg pivotmena Lige šampiona u glasanju koje je trajalo više od mesec dana. U glasanju za najbolji tim Evrope našle su se\nKUGLANJE Selektor juniorki Julijana Vukadinović i juniora Vojko Pavlović, odbarali su reprezentacije za kuglaški pojedinači i ekipni Šampionat sveta u Klužu u Rumuniji od 15. do 20. maja. Na spisku Vukadinovićeve su: Vesna Boškov i Olivera Čikoš (Banat, Zrenjanin), Hermina Lukač i Sanela Milosav (Kristal, Zrenjanin),\nSTRELJAŠTVO Trojica srpskih strelaca nadmetali su se u jedinoj disciplini trećeg dana takmičenja Svetskog kupa u Fort Beningu (SAD). Muškarci su danas gađali vazdušnom puškom, a niko od naših reprezentativaca ovaj put nije stigao do finala. Posle odličnog izdanja i šestog mesta u gađanju malokalibarskom puškom\nDOGAĐAJI I Zlatibor je osetio čaroliju radosti i prijateljstva. Sportske igre mladih i svečano su otvorene na Kraljevom trgu pred velikim brojem građana i mališana. Igre su otvorili Ivana Jovanović predsednica SIM Srbije i Milan Stamatović, prvi čovek opštine Čajetina, uz prisustvo velikog broja sportskih radnika. –\nPARASTRELJAŠTVO Srpski reprezentativac Dragan Ristić bio je vrlo blizu medalje poslednjeg dana Svetskog prvenstva u streljaštvu za paraolimpijce u Čeongžuu (Južna Koreja). Ristić je osvojio četvrto mesto u gađanju malokalibarskom puškom (60 metaka) u kategoriji SH2 (sportisti kojima je potrebno postolje za oružje) u mešovitoj muško-ženskoj\nSTRELJAŠTVO Zorana Arunović okitila se srebrnom medaljom malokalibarskim, sportskim pištoljem drugog dana Svetskog kupa u američkoj vojnoj bazi Fort Bening. Uspešan dan srpskih strelaca upotpunili su Milutin Stefanović i Stevan Pletikosić, osvajanjem šestog, odnosno sedmog mesta u gađanju malokalibarskom puškom iz trostava (3 puta 40 metaka).\nDOGAĐAJI Posle Požarevca, Petrovca na Mlavi i Zaječara, Karavan radosti i prijateljstva Sportskih igara mladih osvojio je i Sokobanju. Tražilo se mesto više na tribinama, na otvorenim terenima u centru. Igre su svečano otvorili Ivana Jovanović, predsednica SIM Srbije i Isidor Krstić, predsednik opštine Sokobanja. Baklja\nSIBINKIĆ OBJAVIO SPISAK ZA SEGEDIN\nKAJAK KANU Selektor kajakaške reprezentacije Srbije Bora Sibinkić objavio je spisak za prvi Svetski kup u Segedinu od 17. do 20. maja ove godine. Za razliku od evropskih i svetskih prvenstava, na Svetskom kupu u jednoj disciplini mogu da učestvuju po dve posade iz iste države. Za\nVESLANJE U subotu i nedelju, 12. i 13. maja 2018, na Savskom jezeru (Ada Ciganlija) održaće se tradicionalna Beogradska internacionalna regata – Trofej Beograda, s istorijom dugom gotovo četiri decenije, koja će pored svih domaćih klubova okupiti i timove iz Bugarske, Grčke i Bosne i Hercegovine.


Dodik otkrio kada će vratiti zastavu RS-a u Sarajevu – Kakanj-X\nDodik otkrio kada će vratiti zastavu RS-a u Sarajevu\nZastava Republike Srpske ponovo će u ponedjeljak biti u Sarajevu, ispred kabineta srpskog člana Predsjedništva Bosne i Hercegovine Milorada Dodika.\nTo je za Srpskainfo potvrđeno u kabinetu Dodika, koji je i prvi predsjedavajući Predsjedništva BiH u ovom mandatu.\n– Za nas je ključno da je zastava Republike Srpske bila pred našim kabinetom, da je zastava naše Republike bila tokom zvanične svečane ceremonije predaje akreditiva predsjedavajućem Dodiku. U ponedjeljak ujutru će zastava ponovo biti ispred kabineta srpskog člana Predsjedništva – kažu u Kabinetu.\nPodsjećamo, Milorad Dodik je izjavio da će zastava Srpske biti gdje god on bude u Predsjedništvu BiH jer je izabran u Srpskoj kao srpski član Predsjedništva. Dodik je to ponovio i na jučerašnjoj konferenciji za novinare u Istočnom Sarajevu.\nMeđutim, nakon toga je zastava RS uklonjena ispred ulaza u Dodikov kabinet u zgradi Predsjedništva BiH, a kako su objavili mediji u Sarajevu, to je učinjeno na zahtjev kabineta bošnjačkog člana Predsjedništva Šefika Džaferovića koji tvrdi da se prisustvom zastave Srpske krši Zakon o zastavi BiH.


Potpisujem :: Sednica Komisije za rodnu ravnopravnost Skupštine grada Novog Sada\nNovi Sad, 22/11/2016\nU ponedeljak, 22. novembra 2016. godine, u sali Skupštine grada Novog Sada održana je druga sednica Komisije za rodnu ravnopravnost. Pored članica Komisije, na sednici su učestvovale predstavnice organizacije za podršku ženama s invaliditetom ...IZ KRUGA – VOJVODINA Svjetlana Timotić, izvršna direktorka, i Ivana Zelić, koordinatorka SOS službe.\nČlanicama Komisije predstavljene su aktivnosti i rad Organizacije IZ – KRUGA – VOJVODINA, načini funkcionisanja SOS službe i izazovi sa kojima se suočavaju, naročito u pogledu finansiranja usluge SOS telefona sa lokalnog nivoa. Istaknuto je da je Gradska uprava za dečju i socijalnu zaštitu odbila da uvrsti uslugu SOS telefon u usluge socijalne zaštite čime bi se omogućilo da bude finansirana iz gradskog budžeta. Ostavljena je mogućnost da se udruženje javlja na raspisane konkurse i da na taj način obezbedi sredstva za ovu uslugu. Međutim,\npravo prijave na konkurs imaju udruženja koja se bave različitim korisničkim grupama, među kojima nisu žene žrtve nasilja. Naglašeno je da je od neizmerne važnosti da ova ciljna grupa postane vidljiva i prepoznata lokalnim dokumentima, te da se omogući finansiranje usluge SOS telefona iz gradskog budžeta. Prisutnima je pojašnjeno da je SOS telefon specijalizovana usluga za žene žrtve nasilja koja garantuje anonimnost i sve ono što institucionalni okvir ne nudi.\nNa dnevnom redu sednice našla se i peticija da se 18. maj proglasi Danom sećanja na žene žrtve nasilja.Cilj inicijative je da podseti društvo da desetine žena u Srbiji, i desetine hiljada žena u svetu, bude ubijeno svake godine, decenijama unazad, samo zato što su žene. Datum je izabran kao dan sećanja na 7 žena koje su ubijene u roku od 72 sata tokom 16, 17 i 18. maja 2015. godine u Srbiji, od strane muških članova porodice i partnera.\nČlanicama Komisije predstavljene su aktivnosti i rad Organizacije IZ – KRUGA – VOJVODINA, načini funkcionisanja SOS službe i izazovi sa kojima se suočavaju, naročito u pogledu finansiranja usluge SOS telefona sa lokalnog nivoa. Istaknuto je da je Gradska uprava za dečju i socijalnu zaštitu odbila da uvrsti uslugu SOS telefon u usluge socijalne zaštite čime bi se omogućilo da bude finansirana iz gradskog budžeta. Ostavljena je mogućnost da se udruženje javlja na raspisane konkurse i da na taj način obezbedi sredstva za ovu uslugu. Međutim, pravo prijave na konkurs imaju udruženja koja se bave različitim korisničkim grupama, među kojima nisu žene žrtve nasilja. Naglašeno je da je od neizmerne važnosti da ova ciljna grupa postane vidljiva i prepoznata lokalnim dokumentima, te da se omogući finansiranje usluge SOS telefona iz gradskog budžeta. Prisutnima je pojašnjeno da je SOS telefon specijalizovana usluga za žene žrtve nasilja koja garantuje anonimnost i sve ono što institucionalni okvir ne nudi.


Gorenje BO747A33BG ugradna rerna cena, cene Srbija, prodaja Beograd Novi Sad Niš\nGorenje BO747A33BG ugradna rerna cene\nGorenje BO 747A33BG Vrsta rerne Nezavisna, Energetski razred A+, Zapremina rerne 71 l, Način upravljanja Elektronsko (Na dodir)... specifikacija\ncena od 37.991,00 do 39.990,00 din | prodavnica (8)\nModel BO 747 A33 BG Tip rerne Ugradna Energetska klasa A Ostalo Korisna zapremina rerne 71 l Multifunkcijska rerna BigSpace - 71 l Najveća upotrebljiva površina za pečenje Najveća površina pleha za pečenje\ncena od 38.077,00 din\nEPonuda nije internet prodavnica već Vam omogućava da brzo i lako nađete Gorenje BO747A33BG ugradna rerna po najjeftinijoj ceni. Naš cilj je da kupci budu što bolje informisani o ponudi Gorenje ugradna rerna BO747A33BG na tržištu Srbije. Vrlo lako nalazite željeni proizvod za kategoriju Ugradne rerne cene, ne morate da lutate od sajta do sajta za Gorenje Ugradne rerne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje BO747A33BG ugradna rerna sa PRODAVCEM. EPonuda ne može da garantuje potpunu tačnost specifikacije i slika za Gorenje BO747A33BG ugradna rerna. Pre kupovine, podatke za Gorenje ugradna rerna BO747A33BG proverite na sajtu PROIZVOĐAČA.


Kako otvoriti firmu u zemljama regiona? - Biznis.rs\nAko imate pomoć advokata ili računovođe proces osnivanja je svuda jednostavan\n9.3.2021 10:02 Autor: Ljiljana Begović 0\nIako smo u jednom od najgorih perioda za svetsku i regionalnu ekonomiju, ipak početkom vakcinacije nazire se kraj pandemije. Ako planirate da svoj posao...\nIako smo u jednom od najgorih perioda za svetsku i regionalnu ekonomiju, ipak početkom vakcinacije nazire se kraj pandemije. Ako planirate da svoj posao širite, ili da sopstveni biznis započnete u nekoj od zemalja u regionu jedan od osnovnih saveta je da imate nekoga ko će vas uputiti i voditi kroz ceo proces otvaranja firme.\nDanas su informacije lako dostupne na internetu, ali validnost tih informacija niko ne može da dokaže.\n„Često primamo upite za otvaranje firme u Slovačkoj. Naše iskustvo u Srbiji je da ljudi umeju da odustanu kada čuju cenu usluga. Ukoliko imate advokata ili računovodstvenu kuću koja će za vas uraditi proces osnivanja onda možemo da kažemo da nigde nije teško. Trenutno su procesi osnivanja svuda malo usporeni zbog pandemije, ali ukoliko stručno lice radi za vas vi tu nemate puno posla sem da potpišete kad treba“, objašnjavaju za Biznis.rs iz računovodstvene kuće „Unija Bg“.\nPrema podacima bonitetne kuće CompanyWall prošle godine je u zemljama regiona otvoren sledeći broj firmi:\nAko imate nameru da otvorite d.o.o u Hrvatskoj, morate imati minimalno jednog člana društva, kao i jednog direktora (direktor i jedan član d.o.o može biti ista osoba). Društvo sa ograničenom odgovornošću može otvoriti fizičko ili pravno lice iz bilo koje države.\nDa bi se u Hrvatskoj otvorio d.o.o morate imati minimalni kapital od 20.000,00 kuna (2.800,00 evra), kao i registrovano sedište firme na području Republike Hrvatske.\n„Takođe, prilikom osnivanja treba odrediti koja je glavna poslovna delatnost društva, kao i koje druge sve delatnosti se mogu upisati u sudski registar. Osnivanje se može odraditi na način da članovi društva i direktori dođu lično kod beležnika u Hrvatsku, ili da potpišu specijalnu punomoć pred notarom u Srbiji u tu svrhu, pa u tom slučaju nema potrebe da lično dolaze u Hrvatsku“, napominje Silvana Selkić iz računovodstvene kuće „Unija Bg“.\nOsnivanje se radi pred trgovačkim sudom prema sedištu društva, a nakon osnivanja je potrebno još otvoriti bankovni račun (RBA može putem specijalne punomoći, dok sve druge banke traže prisutnost direktora i člana društva prilikom osnivanja radi identifikacije). Takođe, društvo je po osnivanju potrebno prijaviti u Registar stvarnih vlasnika, Nacionalnu klasifikaciju delatnosti, kao i Poreskoj upravi, što se sve može odraditi na osnovu punomoći.\nDa biste osnovali društvo sa ograničenom odgovornošću( d.o.o) u BiH potrebno je da imate minimum jednog člana društva koji u isto vreme može biti i direktor. D.o.o u BiH može osnovati bilo koje fizičko ili pravno lice iz bilo koje države.\nMinimalan kapital za osnivanje d.o.o u BiH je 1.000,00 KM ( 500,00 evra). Potrebno je kao i u Hrvatskoj da je sedište firme registrovano na području BiH. Takođe, prilikom osnivanja treba odrediti koja je glavna poslovna delatnost društva, koje druge sve delatnosti se mogu upisati u sudski registar.\nOsnivanje se može odraditi na način da direktori dođu lično kod notara u BiH, ili da potpišu specijalnu punomoć pred notarom u Srbiji u tu svrhu, pa da u tom slučaju nemoraju da lično dolaze u BiH. Osnivanje se radi pred opštinskim sudom prema sedištu društva, a nakon osnivanja je potrebno još otvoriti bankovni račun (Privredna Banka Sarajevo može putem specijalne punomoći, dok sve druge banke traže prisutnost direktora prilikom osnivanja radi identifikacije).\n„Takođe, društvo je po osnivanju potrebno prijaviti u Poresku upravu i statistiku“, navode iz Unije Bg.\nRegistracija za PDV u BiH nije obavezna prilikom osnivanja, ali novoosnovana društva mogu izabrati da se dobrovoljno registruju i u PDV sistem. Prema zakonu PDV obveznici postaju nakon 50.000 KM ( 25.000 evra) godišnjeg prometa. Direktor ne mora biti prijavljen kao zaposleni u firmi, već poziciju može obavljati putem menadžerskog ugovora bez zasnivanja radnog odnosa.\nSrbi često osnivaju kompanije u Sloveniji, jer im to omogućava lakši pristup evropskom tržištu. Ne postoje razlike između franšiza i novoosnovanih preduzeća.\nSrpski preduzetnici mogu otvoriti firmu u Sloveniji bez većih problema, međutim neophodno je pripremiti obimnu dokumentaciju.\n„Treba biti svestan pri otvaranju kompanije u Sloveniji da je sam postupak prilično složen i da firme moraju imati spremno mnogo dokumentacije. Iz tog razloga, u slučaju osnivanja kompanije u Sloveniji, ima smisla kontaktirati savetnika koji će vam pomoći u pripremi celokupne dokumentacije“, savetuju iz računovodstvene kuće Unija Bg.\nPrilikom osnivanja firme u Sloveniji potrebno je imati dobro razvijen poslovni plan, jer na taj način smanjujete mogućnost komplikacija.\nPrema podacima računovodstvene kuće Unija Bg, otvaranjem firmi srpskih fizičkih ili pravnih lica u zemljama regiona uglavnom se bave članovi neke od kompanija koje već posluju u regionu.\n„Godišnje imamo u proseku 2-5 osnivanja novih subjekata, koje otvaraju članovi ili direktori firmi iz Srbije. Ista situacija je i u Bosni kao i u Hrvatskoj. Uglavnom su to ‘ćerke firme’ kompanija iz Srbije“, kažu iz Unije Bg.\nPosebni uslovi u zemljama regiona\nKada imate plan da u nekoj od zemalja regiona otvorite firmu treba da imate na umu i da za neke delatnosti postoje posebni uslovi.\n„Generalno nema nekih specifičnosti, ipak posebni uslovi se mogu utvrđivati ukoliko će društvo obavljati neku specifičnu delatnost za koju treba saglasnost nekog od nadležnih tela Republike Hrvatske, npr posredovanje pri zapošljavanju, bilo koja delatnost koja uključuje rukovanje opasnim sredstvima, koje su u vezi sa zdravstvom, uz zdravstvo i sl. Takođe, ono što je bitno naglasiti, jeste da društvo ne može imati reč ‘Hrvatska’ u svom nazivu ukoliko pre toga ne dobije saglasnost nadležnog ministarstva“ objašnjavaju naši sagovornici.\nKada je reč o započinjanju posla u BiH, posebni uslovi mogu se utvrđivati ukoliko će društvo obavljati neku specifičnu delatnost za koju je potrebna saglasnost nekog od nadležnih tela BiH (npr posredovanje pri zapošljavanju, bilo koja delatnost koja uključuje rukovanje opasnim sredstvima, koje su u vezi sa zdravstvom i sl).\n„Nema velikih razlika između zemalja bivše Jugoslavije u otvaranju firme, pa ni u Sloveniji. Uvek je lakše ako kompaniju osniva pravno lice u kojoj je vlasnička struktura vidljiva stvarnom vlasniku. Za pojedince su još važniji dobro razvijeni poslovni plan i pismo namere za saradnju s kupcima ili dobavljačima iz Slovenije“, zaključuju naši sagovornici iz računovodstvene kuće Unija Bg.\nBIH FIRMA HRVATSKA REGION SLOVENIJA\nSTIŽE POMOĆ EVROPE ZEMLJAMA REGIONA Za ublažavanje ekonomske krize 750 miliona evra\nSMANJUJE SE NIVO NPL KREDITA U ZEMLJAMA REGIONA Tržište miruje, investitori…


Tag Archives: hidrogel satovi\nEntries tagged with "hidrogel satovi"\nHidrogel folijeBy Servis telefona 21 oktobra, 2020\nFolije za zaštitu Samsung smart satova S obzirom na to da i obični satovi nisu otporni na ogrebotine koje nastaju prilikom svakodnevnog korišćenja ili pada – takav je slučaj i sa pametnim satovima. Oni nam u mnogim situacijama olakšavaju život, a kompanija Samsung je linijom svojih smart satova korisnicima obezbedila pritom i odličan modni…\nHidrogel folije za Huawei smart satove\nFolije za zaštitu Huawei smart satova Huawei smart satovi su se na tržištu mobilnih gedžeta pokazali kao stabilni uređaji modernog dizajna koji su podjednako bitni kako u svakodnevnim životnim navikama i obavezama tako i u momentima opuštanja i aktivnog života. S obzirom na širok spekatr upotrebe Huawei smart satova, korisnici su konstantno u grču kako…\nFolije za zaštitu Apple smart satova Dugo su korisnici u svetu Apple smart satova tragali za idealnom zaštitom njihovih uređaja. Konačno je te pretraga zaustavljena jer se na tržištu pojavila jedinstvena Hidrogel zaštitna folija koja omogućava besprekornu zaštitu od ogrebotina pa čak i lomljenja ekrana pametnog sata. Na srpskom tržištu kompanija X mobile pružila…


Gugl povlači proizvodnju uređaja iz Kine\nTrgovinski rat između SAD i Kine počeo je da ozbiljno utiče na tehnološke kompanije. Prvo je Gugl zabranio Huaweiju da koristi Android OS, onda su zabranili da Kineske kompanije koriste čipove iz SAD, međutim - sada i Gugl mora da popusti.\nNaime, zbog visokih tarifa i carina koje je nametnula administracija Predsednika Donalda Trampa, Gugl je prinuđen da preseli proizvodnju svojih uređaja iz Kine u Vijetnam i Maleziju. Gugl je do sada u Kini proizvodio Pixel smartfone, Home Hub tablete i pametne zvučnike, dok je Chrome OS računare proizvodio na Tajvanu.\nIpak, Vijetnam, kao ni Malezija, nemaju ni izbliza tako dobro logistiku snabdevanja komponentama kao u Kini, pa će novi uređaji iz Gugla (a verovatno i iz drugih Američkih kompanija) biti na jesen dosta skuplji, dok će dostupnost i broj uređaja biti manji.


Maradona dobio spor\nFudbalski Tipovi > Fudbal Vesti > Maradona dobio spor…\nMaradona dobio spor oko utaje poreza\nDijego Armando Maradona, legendarni fudbaler, nakon osam godina suđenja, dobio je spor protiv italijanskog pravosuđa koje ga je optužilo za utaju poreza.\nMaradona je bio optužen za utaju oko 40 miliona evra u tadašnjoj protivvrednosti, za period od 1984. do 1991. godine kada je igrao za italijanski Napoli.\n– Dijego Armando Maradona može da dođe u Italiju i to od ovog petka i to kao slobodan čovek – izjavio je Angelo Pizani, advokat čuvenog Argentinca.\nU Italiji nije sasvim jasno zašto je pravosuđe odustalo od odluke da se Maradona krivično goni baš u ovom trenutku nakon toliko godina spora.\nPre oko pola godine, Maradona je podneo protivtužbu protiv italijanskog pravosuđa. Argentinac je tražio odštetu od 50 miliona evra na osnovu štete koja mu je naneta u poslednjih desetak godina. Šteta se odnosi na to da je mogao biti trener u Italiji ali je brojne ponude odbio jer bi dolaskom na italijansko tlo, odmah bio uhapšen.


Tajni snimci ugrozili vladajuću koaliciju u Austriji VIDEO\nŠtrahe upao u klopku\nRadi se o snimku napravljenom 24. jula 2017. na Ibici, na kojem se vide Štrahe i njegov potpredsjednik stranke Johan Gudenus kako sjede i razgovaraju sa navodnom nećakom ruskog milijardera, koja tvrdi da želi da kupi udio visokotiražnog bečkog dnevnika „Kronen cajtung“.\nPod naslovom „Može li se kupiti austrijski vicekancelar?“ snimak je objavio njemački magazin “Špigel“, čiji je tim, zajedno s ekipom Zidojče catung istraživao nedjeljama šte se dešavalo pomenute večeri na Ibici.\nOvaj video zatekao je FPO na pogrešnoj nozi, a koalicioni partner Narodna partija (OVP) i njen šef kancelar Sebastijan Kurc najavili su za danas iznošenje stava.\nUjedno, ovaj snimak mogao bi imati i pravne posljedice po Štrahea i Gudenusa.\nPolitički, ova afera mogla bi označiti kraj ere Štrahea na čelu FPO, koju bi, u slučaju njegove ostavke, mogao preuzeti Norbert Hofer, koji je na prošlim predsjedničkim izborima ostvario zapažen rezultat.\nNa drugoj strani, Kurc bi mogao odlučiti, kako bi spriječio da ova afera utiče na popularnost njegove partije, da ide na prevremene izbore.


Islamski lideri iz cijelog svijeta pozivaju na smirivanje napetosti\nSve više se rasplamsavaju prosvjedi zbog danskih karikatura poslanika Muhammeda, usprkos pozivima islamskih lidera, i cijeloga svijeta na smirenje.\nPalestinski militanti, pripadnici vojnog krila Fataha, njih oko 4 stotine, organizovali su proteste u gradu Rafah u Pojasu Gaze. Centralni dio protesta bilo je pucanje u veliki plakat sa likom danskog premijera i paljenje danske zastave.\nU gradu Gaza desetine Palestinaca je takodje izišlo na ulice u znak protesta tražeći javno izvinjenje Danske zbog objavljivanja spornih karikatura.\nNakon što je objavljivanje karikatura osudio vrhovni šiitski vjerski lider, ayatollah Ali al-Sistani, u Basri su protestrali učenici islamske škole, a bilo je i demonstracija i u drugim iračkim gradovima. Ayatollah al-Sistani je u svojoj poruci vjernicima, medjutim, dio krivice prebacio i na militantne muslimane, koji su kako je rekao, i sami doprinijeli izopačavanju islama.\nU Indoneziji, najnaseljenijoj muslimanskoj zemlji u svijetu, diplomatsko osoblje danskih predstavništava je pozvalo sve gradjane Danske da napuste Indoneziju, a protesti su ponovo organizirani pred danskom ambasadom u Jakarti\nPet hiljada Muslimana u pakistanskom gradu Peshawaru je palilo lutke u liku danskog premijera, a prosvjednici su se, takodjer, okupili pred danskom ambasadom u Kabulu.\nU Afghanistanu su 4 prosvjednika ubijena tokom demonstracija u blizini baze NATO saveza.\nOd reakcija iz islamskog svijeta treba još pomenuti da je vrhovni iranski lider, ayatollah Ali Khamnei za karikature okrivio cionističku zavjeru, i dodao kako su karikature objavljene u prvom redu kako bi posvadjale Muslimane i Kršćane. Iranski su prosvjednici bacali zapaljive bombe na dansku ambasadu u Teheranu, drugi dan zaredom.\nBritanska policija navodi da je uhapsila čovjeka koji je bio obučen kao napadač samoubica na prosvjedu protiv objavljivanja karikatura. Oni danas navode da je Omar Khayam uhapšen u Bedfordu zbog narušavanja uvjeta svog uvjetnog puštanja na slobodu. Glasnogovornik ministarstva unutrašnjih poslova je za Associated Press izjavio da bi on, ukoliko njegovo ponašanje bude razlog za zabrinutost, mogao biti vraćen u zatvor.


Rukovodioci srpskih kompanija o pretnjama poslovnom rastu | Biznis i Finansije\n/ B&F Plus / Rukovodioci srpskih kompanija o pretnjama poslovnom rastu\nRukovodioci srpskih kompanija o pretnjama poslovnom rastu\nRedakcija BIF on 13/01/2014 - 14:30 in B&F Plus\nU redovnoj godišnjoj publikaciji Biznis Top 2012/13 postavili smo pitanje rukovodiocima domaćih preduzeća o najvećim rizicima sa kojima se trenutno suočavaju i dobili smo veoma različite odgovore, koji su najviše zavisili od delatnosti ispitanika.\nAlan Albulj, direktor Extreme\nDramatične promene u IT industriji\nKao najveći globalni izazov za ostvarenje planova lokalne firme koja se bavi softverom vidim velike i brze promene u poslovnoj strategiji vodećih svetskih IT kompanija. To više nisu samo promene u obimu ostvarenja neke ideje ili koncepta, određene mogućnostima koje pruža tehnološki napredak, već su to sve češće veoma dramatični rezovi i prelasci u sasvim drugi segment IT industrije, često uz potpunu promenu paradigme. Ove promene nisu lako predvidive, osim možda za veoma upućene.\nU lokalne pretnje bih pre svega uvrstio nedostatak prave i konzistentne strategije razvoja domaće IT industije. Povremeno se učini da postoji jasan plan i definisan redosled koraka, ali već u sledećem trenutku nove okolnosti to demantuju. Takođe, usled teške finansijske situacije, sve je veći broj firmi u našoj industriji pred bankrotom, što potencijalno ostavlja njihove partnere i poverioce u nezavidnoj situaciji. Na kraju, mogućnost novih izbora, iako politička „okolnost“, potencijalno se može odraziti na pad potrošnje u IT industriji, a to je izazov sa kojim je teško unapred računati.\nZoran Mitrović, generalni direktor Viktorija Group\nSektor u kome mi poslujemo veoma je podložan uticajima vremenskih prilika. Protekle dve godine bile su ekstremne tako da će nam ovaj aspekt svakako predstavljati izazov u narednoj godini, za koju se nadamo da će se vratiti klimatskom proseku i time obezbediti stabilnost snabdevanja i cena sirovinskih inputa. Ova vrsta predvidivosti omogućila bi adekvatnije planiranje poslovanja i poslovnih rezultata.\nDodatno, izvesna ekonomska nestabilnost evro zone, kao posledica globalne ekonomske krize, takodje ima značajan uticaj na našze planove s obzirom da oko 80% ukupnog izvoza Victoria Group čini plasman na EU tržište.\nSiniša Daničić, generalni direktor Strauss Adriatic\nTurbulencije na tržištu i neravnomerna akcizna politika\nTokom 2013. godine uspeli smo da sprovedemo u delo planove koji su našu kompaniju pozicionirali u sam vrh poslovnog kora Srbije. Ipak, kafa spada u red cenovno osetljivih artikala pa se i najmanje turbulencije na tržištu odražavaju na cenu koju potrošači plaćaju. Nama dodatnu prepreku predstavlja i već dobro poznati problem akciza koje se plaćaju samo u malom broju zemalja poput Belgije, Danske, Rumunije, Bugarske i Srbije. Iako spada u red gotovo osnovnih životnih namirnica, kafa je u Srbiji akcizna roba i na nju se plaća posebna vrsta poreza. U septembru prošle godine su usvojene izmene Zakona o akcizama, prema kome se akcize na kafu umesto po stopi od 30 odsto plaćaju po kilogramu sirove kafe. Izmena Zakona o akcizama po prerađivače kafe je s jedne strane dobar potez jer fiksira apsolutni iznos po kilogramu kafe i time učesnicima u lancu pruža izvesnost u pogledu akciznog izdvajanja. S druge strane, smatramo da bi, s obzirom na situaciju u industriji prerade kafe, bolje rešenje bilo smanjenje akciznog zahvatanja. Ipak, fiksiranjem iznosa je napravljen pozitivan pomak, te se nadamo još boljem razumevanju potreba prerađivača kafe u predstojećem periodu.\nBranka Radovanović, direktor PSTech d.o.o.\nŠtednja na obrazovanju bi bila pogubna\nZa poslovanje je primarna opšta stabilnost i jasna strategija kuda zemlja ide, u kom ekonomskom sistemu živimo. Svaki investitor, domaći ili inostrani, želi da mu investicija bude zaštićena, da zna pravila poslovanja, da su ona jasna i stabilna. Svaka promena pre donošenja treba da bude dobro izvagana i da primena bude dovoljno unapred najavljena.\nInformacione tehnologije koje su naša oblast rada, imaju najveću stopu rasta u svetskoj ekonomiji. I svetskom tržištu radne snage nedostaju ICT stručnjaci. U Srbiji nema nezaposlenih u ovoj industriji i postoji potencijal za dalji rast i upošljavanje IT inženjera. Mere štednje ni na koji način ne treba da ugroze obrazovanje. Uz to, država treba da podesi sistem obrazovanja i uloži u oblasti koje imaju perspektivu. Priliv kvalitetnih ICT kadrova za potrebe koje već postoje, a biće ih sve više, jeste od ogromne važnosti za naš poslovni rast.\nIndustrija softvera i ICT usluga je izvozno orijentisana, što donosi tako potrebne devize Srbiji. Mi se na svetskom tržištu borimo kvalitetom i konkurentnom cenom. Svako dodatno opterećenje zarada, pod bilo kojim izgovorom, ugrožava poslovanje. Rasterećenje zarade, koje bi donelo i smanjenje sive ekonomije u oblasti isplata zarada, regulisalo bi nelojalnu konkurenciju i učinilo nas još konkurentnijim na svetskom tržištu.\nSiniša Daničić alan albulj extreme inovacije klima kompanije obrazovanje pretnje rizici rukovodioci\n3824 Days Running